text:
LIMBA SARDA, UNA LINGUA VICINA
Attività altre
DA SARDEGNA
Amiga, amigu
in custos duos annos e mesu amus sighidu a traballare pro sa limba sarda pro mèdiu de su sòtziu Coordinamentu pro su Sardu Ufitziale cun su cale amus acumpridu paritzas fainas de giudu. Si cheres essere semper informadu collega-ti a Limba Sarda 2.0 su giornale digitale nostru semper in sardu.
L'agatas inoghe punghende o incarchende
Pone-lu in sos preferidos o sighi-lu in sas retzes sotziales Facebook, Twitter e Instangram.
Nos bidimus a coitu.
A nos bìdere sanos
Giuseppe Pepe Coròngiu


c: text/html

text:
Turandot
Birgit Nilsson, Dmitri Usonov, Montserrat Caballé, Viktor de Narké, Italo Pasini, Ricardo Catena, Virgilio Tavini, Nino Falzetti, José Crea baritone), Chorus and Orchestra of the Colon Theatre, Fernando Previtali & Giacomo Puccini
Messa da Requiem
Gwyneth Jones, Grace Bumby, Franco Corelli, Ezio Flagello, Los Angeles Phiharmonic Orchestra, Zubin Metha, Italian Festival Orchestra, Anton Guadagono, Dorothy Kirste, Eduardo Di Capua, Ernesto de Curtis, Giacomo Puccini, Giovanni Berrefato, Giuseppe Verdi, Jules Massenet, Paolo Tosti, Pietro Mascagni, Salvatore Cardillo & Umberto Giordano
The Artistry of Fernando de la Mora
Fernando De La Mora, Sir Charles Mackerras, Welsh National Opera Orchestra, Amilcare Ponchielli, Charles Gounod, Francesco Cilea, Gaetano Donizetti, Georges Bizet, Giacomo Puccini, Giuseppe Verdi, Jules Massenet & Umberto Giordano
Turandot
Birgit Nilsson, Dmitri Usonov, Montserrat Caballé, Viktor de Narké, Italo Pasini, Ricardo Catena, Virgilio Tavini, Nino Falzetti, José Crea baritone), Chorus and Orchestra of the Colon Theatre, Fernando Previtali & Giacomo Puccini
Messa da Requiem
Gwyneth Jones, Grace Bumby, Franco Corelli, Ezio Flagello, Los Angeles Phiharmonic Orchestra, Zubin Metha, Italian Festival Orchestra, Anton Guadagono, Dorothy Kirste, Eduardo Di Capua, Ernesto de Curtis, Giacomo Puccini, Giovanni Berrefato, Giuseppe Verdi, Jules Massenet, Paolo Tosti, Pietro Mascagni, Salvatore Cardillo & Umberto Giordano
Crescendo
Florian Christl, NDR Radiophilharmonie, Ben Palmer et plus

robotstxt: allowed

filter: keep


text:
combidàre , vrb: cumbidai, cumbidare, cumbidari, cumbirai, cumbitare, cummidare Definizione su presiare gente, su dha tzerriare po dhi giare cosa a papare o a bufare, a una festa, o fintzes a fàere calecuna cosa / cumbidai a pràndiri, a ballai; pàrriri paras cumbidaus a prandi = papai a sa citia, pentzendi isceti a papai; cumbidari, combidare a… (binu, licore, durches) = dare pro cómbidu binu, licore, durches Sinonimi e contrari imbidai Frasi apo cumbidadu cudhu giòvanu a su tzilleri ◊ sa mere at mutiu sos pipios pro los cumbidare ◊ est timendu chi dha cumbideus a prandi? ◊ depu cumbidai po sa promotzioni de custu nebodi ◊ priorissa e massajas furint bogandho druches po cumbidare a totus ◊ papae custu: si dhu cumbido geo! ◊ no che ais a tènnere de cudhu licore chi mi ais cumbidau s'àtera die? ◊ s'istranzu no si che lassat andhare chentza combidadu! ◊ apu fatu imbucari is istràngius po dhus cumbidari a binu ◊ a cómbidas, Zusepí? 2. sa visione de is momentos prus durces mi ni benit che tentacione a cummidare sa mente mia Traduzioni Francese inviter Inglese to invite Spagnolo convidar Italiano invitare, offrire Tedesco einladen, anbieten.
dàe 1 , vrb: dàere, dai 1, dare, dàrrere Definizione aporrire, pònnere in manos, intregare calecuna cosa a un'àteru chentza nudha in càmbiu (ma si narat fintzes de bèndhere, de su arresurtare de unu trebballu, e de unu contu); rfl. si narat in su sensu de andhare a calecunu logu, a una bandha, cun che in su sensu de arresurtare o acabbare a una tzerta ora; cun su verbu pòdere o a su tempus benidore tenet su sensu de acontèssere, de capitare deasi comente essit essit / cong. pres.: 2ˆ p. pl. diadas, diedas, dezas; passau: 3ˆ p. pl desint, ant dadu; impr. 2ˆ p. pl: dade, daze, dage (custu cun enclíticu: dagedenosi!) Sinonimi e contrari donai, giai, gionai, intregai / combidai / bèndhere, frutai, resurtare / addare, andhare, finire, passae, penciai | ctr. leai Modi di dire csn: dare a una cosa = pentzai, donai atentzioni a una cosa; dàreche a… (una cosa, un'ora) = resurtai; dàresi a fàghere, a fuire, a lèzere = pònneresi a fàghere, a si mòere, a fàghere carchi cosa, a fuire, a lèzere; dàresi a carchi cosa = pèrdiri sa conca avatu de ccn. cosa: dàresi a su zogu, a s'interessu, a sa fura, a su triballu, a su binu, a su ziru, a sas féminas; dàreche a subra de una cosa = arrennèsciri a isciri una cosa; dàreche una cosa o a unu in mesu = ponidha, faidha resurtai in mesu, imbusticaidhu in ccn. cosa o chistioni; dàreche in carchi logu = passai in ccn. logu fintzas sentza de dhu bòlliri; èssere dali ca ti doe, a su dami e ti do = donendi sempri (corpus, fuedhus), abbetiai; èssere acanta a si la dare (nadu de duos) = èssiri acanta a s'arropai, acanta a certai; fàghere a su daellea = dona e piga, a manlea, donendi e pighendi sentza de bòlliri donai diaderus; èssere, no èssere in dare = (nau de unu) tènniri ganas, no tènniri ganas de fuedhai (e fintzas de fuedhai mali, meda, tropu) Frasi apas de s'América sos mannos tesoros, ma los dias a chie tenet fàmine ◊ si su fàmine inimigu a nois derat istragu si agguantat unu pagu finas a giomper sa figu (Grolle)◊ custa cosa no est sa tua: ti l'ant dada o furada l'as? ◊ setzi un'iscuta: ite ti dao a bufare? ◊ a chie tocat sa rejone diant! ◊ fuo pro li dàrrere un’iscavanada a cussa cara pesada dae sa barrosíghine! (M.Ladu) 2. chentza lissentza custa cosa no si podet dare ◊ si ndhe agatat meda, ocannu, de custa cosa e la sunt dendhe a sa fuliada ◊ sa divisione cantu bos at dadu, a bois? ◊ ocannu s'olia est dendhe pagu: solu su bíndhighi a maghinada ◊ cussa terra a laore daet su trinta ◊ como sas berbeghes no sunt dhendhe nudha, ma comente anzant comintzant a dare late 3. dàedi a un'ala ca semus colendhe custa cosa! ◊ a ue mi est dadu su pisedhu, chi no lu so bidindhe inoghe? ◊ che so dadu in cussa carrela e apo fatu innantis ◊ che est dadu in logu malu, caminendhe a denote ◊ che est dau in sos carabbineris e pro no isparare si lis est imbertu ◊ che so dadu in mesu de su ludu ◊ ello ite bonu bisonzu a ndhe dare a custa bandha? ◊ no che so mai pótidu dare a subra de chie podet èssere cussa otada 4. a ite ora ti che at a dare a finire? ◊ che daet a tardu, a note, a manzanu, a cras, a s'annu chi benit a fàghere custa cosa ◊ ejò, a como ti che at datu a ti ne ammentare?! ◊ a custas cosas ti che daet a fàghere su zustu?!…◊ a cue ti che at dadu a fàghere avitu: avita in su lussu, no in su mànigu! ◊ a èssere canu ti che at dadu a como! 5. at a dare chi, segundhu comente, custa cosa no si podet fàghere prus ◊ podet dare chi dae como in subra fetat tempus bonu 6. passant a sos arrestos e ndhe ant impresonadu prus de trinta: assora, medas, bidendhe basi, si sunt dados a fora ◊ no ti dias a fuire candho ti cramant a dare una manu de azudu! 7. at pérdidu su postu ma si est dadu a sa zoronada e su triballedhu li essit sempre ◊ conca mala, cussu: si est dadu a furare ◊ como mi dao a prànghere, pro cosighedhas gai!…◊ a ue, disdiciada, mi apo a dare?! 8. a cussu no bi daet! ◊ no bi apo dadu e no ndhe apo cumpresu nudha de su chistionu 9. dae tentu no ti che diant in mesu, cussos, ca ti ndhe as a impudare! ◊ frade e sorre sunt dami chi ti do pro su bene, pro sa pulítiga ◊ est totu su manzanu a dami chi ti do! ◊ cussos duos sunt acanta a si la dare, no de torrare in paghe! ◊◊ oe no est in dare: no li essit súlida! ◊ oe s'amigu est in dare: a donzunu narat sa sua! Etimo ltn. dare Traduzioni Francese donner Inglese to give Spagnolo dar, ofrecer, producir Italiano dare, offrire, produrre, fruttare Tedesco geben, schenken, erzeugen, hervorbringen.
donàe, donài, donàre, donàri , vrb Definizione giare in donu, coment'e arregalu, presente; fàere is donos, mescamente a sa fémina cojuada noa; giare o intregare bastat chi siat, css. cosa e a chie sisiat; s'impreat fintzes po nàrrere s’arresurtau de un'operatzione matemàtica o sa resa de unu trebballu Sinonimi e contrari arregalai, dae 1, giai, gionai | ctr. bèndhere, picare Modi di dire csn: donai in ccn. cosa = pessare, atuare, dàreche a subra de carchi cosa, itl. farci caso, badare; donaisí a ccn. cosa = dàresi, betàresi a carchi cosa; donai coru = bastare s'ànimu, su corazu de fàghere carchi cosa; donaindi una frida una callenti = dàrendhe una cràdia e una lena, una chi piaghet e una chi no piaghet; donai frunda mala = fàghere frundha mala, andhare male, dare resurtadu metzanu; donai boxis = betare boghes; donai isciampitas = andhare a s'istòntona istòntona, imbriagos Frasi fiat unu chi no donaiat àcua a cani ◊ chi bolis fai diabressi, bai, bendi su chi tenis e donadhu totu ◊ dongissia duus aposentus! 2. si no fint donatos de oro e de prata nche bortaiant sa cara ◊ su fidantzadu l'at donada: li at leadu anedhu, oritzinas de oro e corona de prata ◊ dh'ant donada meda, s'isposa! 3. oh, berus aici est: no nc'ia donau! 4. acabbau su préssiu mi dongu a s'olia, acabbada s'olia a s'aràngiu! Etimo ltn. donare Traduzioni Francese offrir, faire cadeau Inglese to give Spagnolo dar, regalar, ofrecer Italiano dare, regalare, offrire, dispensare Tedesco geben, schenken, spenden, ergeben.
ofèrrere, ofèrri, ofèrriri , vrb Definizione bòllere giare o giare cosa de bonu a unu / ind. pres. 1ˆ p. sing. oferzo, ofèglio; cong. pres. 1ˆ p. sing. oferza Sinonimi e contrari dare Etimo ltn. offerre Traduzioni Francese offrir Inglese to offer Spagnolo ofrecer Italiano offrire Tedesco anbieten.


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
bàndha , nf: banna 1 Definitzione
parte, foedhandho de logu o de tempus
Sinònimos e contràrios
ala,
cherru,
filada,
leada,
parte,
simada
Maneras de nàrrere
csn:
a b., a bandhas (abbandha) = itl. in disparte; fàchere b. a unu = fai is partesas a unu; pònnere, collire cosa a b. = allogai una cosa; a b. de fora, de intro = a sa parti de foras, de aintru; annare, incaminàresi banna de… = andai faci a…; pònneresi a bandha = pònneresi a contu sou; dare bandha una cosa = passai, abbacai, menguare
Frases
a una bandha e a s'àtera de su caminu bi sunt sos muros de sas tancas ◊ ch'est faladu a sa bandha de Campidanu ◊ a sa bandha de martis, de abrile, de mesaustu, a bandha de sas bàtoro, de mesunote ◊ li est andhau dae bandha de palas
2.
su binu como fintzas in su tzilleri est postu a bandha ◊ mi at mutiu a una bandha e mi at nau cosa ◊ fia teracu ma a sos vinti annos mi ponei a bandha cun d-unu grustu de chentu porcos
3.
de coro no mi poto divertire pro ca no mi dat bandha su dolore ◊ callentura furiosa male chi dat banna in lestresa ◊ sa zente at cumintzau a dare bandha a s'iscuricada, imbisitandhe su mortu
Ètimu
itl.
banda
Tradutziones
Frantzesu
partie,
côté
Ingresu
side,
part
Ispagnolu
parte,
lado
Italianu
parte,
lato
Tedescu
Teil,
Seite.


text:
Petrus de Fermat
Obitus: 12 Ianuarii 1665; Castra Albigensium
Patria: Francia
Officium
Munus: mathematicus, Causidicus, Iudex
Patronus: Parliament of Toulouse
Familia
Petrus de Fermat (natus in Beaumont-de-Lomagne die 17 Augusti 1601; mortuus Castris Albigensium die 12 Ianuarii 1665) fuit mathematicus et iurisperitus Francogallicus. Studium de theoria numerorum et calculo infinitesimali fecit. Etiam geometricam analyticam, probabilitatem et opticam studuit.
Theorema Ultimum[recensere | fontem recensere]
Commentatio principalis: Theorema Ultimum Fermatianum
Dicitur scripsisse Petrus de Fermat "Theorema Ultimum Fermatianum" in margine editionis Diophanti:
- Cubum autem in duos cubos, aut quadrato-quadratum in duos quadrato-quadratos, et generaliter nullam in infinitum ultra quadratum potestatem in duos eiusdem nominis fas est dividere cuius rei demonstrationem mirabilem sane detexi. Hanc marginis exiguitas non caperet.
Hoc theorema est denique anno 1995 a mathematico Brittano Andrea Wiles demonstratum.


text:
Palestinesos
Articulu in logudoresu
Sos palestinesos (الفلسطينيون, al-Filastiniyyun) sun su populu de Palestina innantis de s'istadu de Israele. De raighinas paritzas, sa prus parte chistionat arabu e sun musulmanos, tenende ligàmines de importu cun comunidades cristianas antigas. S'identitade culletiva de palestinesu est in pelea contra s'Imperju Britannicu e su Sionismu. Chene istadu propriu dae su 1948, sos palestinesos si agattan in custas tres situatziones oje in die:
- Biven in istadu de Israele;
- Biven in Cisgiordania e fascia de Gaza;
- In disterru; paritzos sun in Giordania, ma in medas biven in Libanu, Siria, Arabia Saudita e Kuwait.


text:
Reloop Jocket 3: fotografias de su vìdiu de Dj Angelo
S'amigu nostu ingresu Dj Angelo at pubricau in su profilu de Facebook insoru unas cantu fotografias pigadas de su vìdiu filmau cun sa truma de sa Reloop, sa firma tedesca chi ddu amparat cun ainas de digei. Mi parrit de cumprendi chi, candu at a essi cuncordau, custu vìdiu at a amostai unu scioru tènnicu meda imperendi a sa consolle USB Jockey 3 comenti a controlladori e a mixer puru impari a is pratus professionalis RP-6000 MK6. Deu seu curiosu meda ma, comenti Angelo at scritu in is cumentus a is fotografias, at a tocai a abetai finsas a is primus diis de su Mesi de Idas po biri e ita totu at postu in custu scioru. Po imoi si podeus gosai is màginis (bellas meda) sceti.
Serru custu articuleddu cun d-unu cunsideru: totu is firmas chi produsint ainas de digei funt circhendi a ponni in su mercau (e, craramenti, a bendi) is consolles digitalis in su mentris chi funt faendi sa matessi cosa cun is pratus professionalis, est a nai "ainas analògicas". E poita? Funt amachiendi-sì? Ddoi funt duus abisòngius diferentis? Deu nau ca nou, ma chi est chi funt circhendi a fai issus su mercau, sciendi chi is ligidoris CD ant a bendi sèmpiri de a mancu ca su CD est morendi-sì comenti a formau lassendi totu su logu a is formaus digitalis (.mp3, .ogg, .vor, .wav, .aif) e duncas a is consolles USB e a is DVS cuntrullaus cun is pratus puru. Insaras funt circhendi a proponni una spècia de consolle analògica/digitali cun is pratus e un'aina ùnica po mixer e controlladoris, in prus chi unu computer chi at a serbiri amarolla. Po comenti dda biu deu unu digei scarrafiadori no at a podi a arrenuntzia mai a sa consolle clàssica: mixer e duus pratus (e computer puru, craramenti). Totu s'àteru at a essi de aciungi. Apu a essi tropu antigu?
No ddoi funt ancora trackbacks.


text:
'O sole mio
'
O Sole mio est una cantzone in limba napulitana pubblicada in su 1898 e connota in totu su mondu. Est istada incidida dae cantantes de diferentes limbas.
Istòria[modìfica | modìfica su còdighe de orìgine]
Giovanni Capurro, giornalista e redatore de is pàginas culturales de su cuotidianu Roma de Napoli, in su 1898 aiat iscritu is versos de sa cantzone donende su còmpitu de sa compositzione musicale issoro a Eduardo Di Capua. In cussu tempus Di Capua fiat a Odessa, in s'Impèriu Russu, con su babbu suo, violinista in un'orchestra. Paret chi sa mùsicasiat istada ispirada de un'alba ispantosa in su Mare Nieddu e, pruschetotu, de sa fèmina nobile oleggese Anna Maria Vignati-Mazza detta "Nina", isposa de su Senadore Giorgio Arcoleo e bincidora a Nàpoli de su primu cuncursu de bellesa de sa tzitade partenopea; su branu est istadu a pustis presentadu a Napoli a sa "Festa di Piedigrotta" ad unu cuncorsu musicale de "La tavola rotonda: Giornale, letterario, illustrato, musicale della domenica" de sa domo editora Ferdinando Bideri, ma chentza de otènnere sutzessu mannue arribbende secundu (binchende su prèmiu de 200 francos), ma cun is annos s'est difùndida semper de prusi - puru a foras de s'Italia - fintza a divènnere unu patrimoniu de sa musica mundiale.
'O Sole mio est una de is prus famadas cantzones de totu is tempos, ma no at portadu meda dinare a is autores suos, Giovanni Capurro e Edoardo di Capua, ca si nche sunt mortos in poberesa, su primu in su 1920 e su secundu in su 1917. Sa domo editora Bideri at sighidu a pertzepire is royalty de su prètziu, ca - mancari siat passadu prus de unu sèculu de sa registratzione - galu no est de pùbblicu domìniu. Di fatis, in su mese de ledàmine de su 2002, su Tribunale de Torinu at reconnotu Alfredo Mazzucchi, mortu in su 1972, comente coaudore de sa melodia, sa conseguentzia est ca su branu at a abbarrare a suta copyright fintzas a su 2042[1].
Testu e tradutzione[modìfica | modìfica su còdighe de orìgine]
Interpretatziones[modìfica | modìfica su còdighe de orìgine]
Sa prus grandu interpretatzione de custa cantzone abbarrat cussa de Enrico Caruso, a su costadu de custa depimus tzitare cussa de Luciano Pavarotti, a solu o cun su grupu de is "Tre Tenori" ma meda àteros artistas ant interpretadu su branu, de su cale esistent meda versiones; intra is prus famadas cussa de Elvis Presley, cun su tìtulu di It's Now or Never, derivada da una pretzedente intzisione de s'atore e cantante Tony Martin. Su discu de Presley, pubblicadu in su mese de cabudanne de su 1960, retzit sa primu positzione in sa Billboard Hot 100 pro chimbe chidas, in is Fiandras e in Bèlgiu pro tres chidas, in Olanda pro deghe chidas, Norvègia per ses chidas, Rennu Unidu ed Australia e sa secunda in Germania, aiat bèndidu deghe milines de copias, risultande su prus bèndidu in sa carriera sua[2]. In su 2002 su cantante Al Bano aiat inclùdidu una versione particulare de O sole mio in su CD Carrisi canta Caruso "duettando" virtualmente cun su tenore Enrico Caruso. Etzellente in is versiones de Giuni Russo (2004), Dalida (1960) e de Claudio Villa (1964) puru. Giai in su 1957 "Bill Haley and His Comets" nde ainat intzisu una versione, cun su tìtulu Come rock with me. In su 2006, Pino Daniele aiat reinterpretadu sa versione de Elvis. In su 2009, Angelo Branduardi nde aiat propostu una versione registrada live in su 1986, oposta a is interpretatziones de is tenores.. In su 2011 Anna Oxa cantat su branu a su Festival de anremo, cover inserida in s'album Sanremo 2011 - 150° unità d'Italia - Nata per unire editu dae Rai Trade.
- Domenico Modugno
- Roberto Murolo
- Giuni Russo
- Anna Oxa
- Me first and the Gimme Gimmes
- Topo Gigio pro s'almbum de su 1969
- Enrico Caruso
- Fernando De Lucia
- Josephine Baker
- Mario Lanza
- Mario Saccucci
- Elvis Presley (1960, versione in inglese col titolo It's Now or Never)
- Frank Sinatra
- Louis Prima
- Tony Martin
- Dalida
- Camilo sesto
- Claudio Villa
- Gabriella Ferri
- Milva
- Mina
- Luciano Pavarotti
- Jose Carreras
- Roberto Lovera
- Jorge Negrete (versione in ispagnolu)
- Bernard Yannotta (1995 in su film Il pianeta verde de Coline Serreau)
- Bryan Adams(1994 in su cuntzertu Pavarotti & friends)
- M'Barka Ben Taleb (in sa versione in Limba araba)
- Tito Schipa
- Angelo Branduardi (2009 in s'album Senza spina)
- Al Bano (2002 in s'album Carrisi canta Caruso)
- Gianni Morandi, Lucio Dalla e Eros Ramazzotti (1999 in su show in Rai 1 "c'era un ragazzo)
- Elton John
- Bill Haley (1957 cun su tìtulu "Come rock with me")
- Pino Daniele
- Il volo (Gianluca Ginoble, Piero Barone, Ignazio Boschetto)
- Katia Riciarelli
- Mario Trevi
- Massimo Ranieri
- Beniamino Gigli
- Consiglia Licciardi
- Placido Domingo
- Andrea Bocelli
- Franco Corelli
- Boy George
- Gianna Nannini (2014 in s'album "Hitalia")
- Tony Bennett
- Hélène Ségara (2016 in s'album Amaretti)
Sutzessu de sa cantzone[modìfica | modìfica su còdighe de orìgine]
In su 1920, trassintru sa premiatzione de su marciadore milanesu Ugo Frigerio a is Olimpiades de Anversa, a sa presentzia de su re Albertu de su Bèlgiu, sa banda chi depiat eseguire s'innu italianu paret chia aeret pèrdidu su spartidu de sa "Marcia Reale". Pro pònnere rimediu a custa faddina aiat ordinadu a is musicistas de sonare 'O Sole mio", de totus connota a memoria, e luego s'esecutzione est istada cantada a boghe de totu is ispetadores de s'istàdiu[3][4].
Una boy band coreana, is SF9, ant pubblicadu in s'album issoro 'Knights of the sun' unu branu intitoladu O' sole mio[5].
Riferimentos[modìfica | modìfica su còdighe de orìgine]
- ↑ ^ Gaetano Santangelo, 'O sole mio ha un nuovo papà, in Amadeus, 11 ottobre 2002. URL consultato il 5 giugno 2017 (archiviato dall'url originale il 9 agosto 2017)., in belviveremedia.com (archiviadu dae s'url originale su 9 austu 2017).
- ↑ Dati di vendita riportati in Elvis Presley. La storia, il mito. Catalogo completo delle canzoni. Tutti i dischi di Livio Monari, edizioni Arcana, 1992, pag. 20.
- ↑ ^ Maria Aiello, Viaggio nello sport attraverso i secoli cap. 12 (PDF), in Viaggio nello sport attraverso i secoli, Le Monnier università, ISBN 978-88-00-86075-8. URL consultato il 27 gennaio 2010., in mondadorieducation.it.
- ↑ Carmelo Pittari, La storia della canzone napoletana: dalle origini all'epoca d'oro, Baldini Castoldi Dalai, 2004 - ISBN 8884905028.
- ↑ FNCEnt, SF9 - 오솔레미오(O Sole Mio) MUSIC VIDEO, 12 ottobre 2017. URL consultato il 19 ottobre 2017., in youtube.com.
Ligàmenes esternos[modìfica | modìfica su còdighe de orìgine]
- http://www.hitparadeitalia.it/schede/s/sole_mio.htm in su hitparadeitalia.it


text:
S’iscoberta prus ispantosa e importanti de sa preistόria sarda in custus ύrtimus tempus est cussa de is istàtuas de perda de Monti Prama, in su Sinis, chi càstiat a su pranu e is istàngius de Cabras. Apitzus de su cύcuru abarrant is arrastus de su nuraxi de su matessi nòmini. In sa costa si bint arrogus de muru, titillus e àteras cosas de s’antigόriu, testimòngius de una bidha de is tempus nuràgicus. In bàsciu, acanta de sa bia chi portat de Santu Sarbadori a su Sinis de Riola, est su logu de is istàtuas.
In primas dhas ant agatadas in su 1974, arendu, àteras in su 1977, is ύrtimas in s’iscavu iscientíficu de su 1978. Totus sunt allogadas in su Museu de Castedhu, in mesu a is carramatzinas. Sunt bastantementi connotas in sa literadura archeolόgica.
Si tratat de una dexina e prus de immàginis de perda de arena de su logu, de sa mannària de un’όmini e fintzas prus artas, postas istrantaxas, a s’orígini, d’unu tretu lacanau de tellas cravadas in pei. In custu tretu fiant arringheradas una trintena de losas in pari cun elementus architetόnicus, perdas chene forma e lastras de diferenti mannària, bétilus cun istampus, colunnas a contratura e cun capitellus in sa grussària de susu.
Parit de pòdiri arreconnosci unu logu sagrau, de natura sepulcrali e religiosa in su prόpiu tempus, unu de cussus logus chi is grecus antigus narànt heroa. In is tumbas fiant sepultus is mannus de s’antigόriu nuràgicu e is istàtuas, apitzus o acanta de is tumbas, dhus arregordànt a is buis in su serrau (o templu) connotu e venerau de totus is sardus. Benit in menti s’iscritu de Solinu (161) apitzus de s’eroi-babbu Iolaos, chi a sa tumba is adoradoris suus iant agiuntu unu templu (sepulchro eius templum addiderunt). Est interessanti sa forma de is tumbas e fintzas sa manera de pònniri is mortus. Sunt tumbas indvidualis (duncas de pentzamentu aristocràticu cumbenienti a is mannus-erois) a putzu de 70/50 cm. de largària a sa buca e 70/80 cm. in fundu, cobertu a tellixedha. Aintru is mortus finat sétzius cun sa faci a su soli, ritualmenti.
Isceti cuatru de is trinta losas teniant cosas de cuncordu de su mortu e in pagu coandidati: arroghedhedhus de terra de impastu, is prus cun sa subrafaci niedha e bèni allisada; pibionis de collana in brunzu e cristallu de arroca; prellixedhas de pasta de birdi; unu siglillu, in forma de pretedha, de ossu o de avόriu. Sunt materialis in parti de su logu, in parti bennius de foras, fortzis de sa citadi de Tharros, chi is fenícius teniant a cumentzai de su séculu VIII a innantis de C. Certus materialis podint abbasciai in su tempus fintzas a su VII-VI séculu, dimustrendi chi is sepulturas dhas ant manigiadas in diferentis períodus apustis de su primu impleu in su séculu VIII, edadi, custa, de candu ant fatu is istàtuas.
Is istàtuas, duncas, sunt is prendas in mesu de totu is cosas agatadas in Monti Prama. Su valori insoru est tanti prus mannu, poita s’iscultura antropomorfa a totu tundu si connoscit, oi in dí, in Sardigna, isceti in custu logu incantau de su Sinis. Po cussu no eus a acabbai mai de frastimai malasorti a is fenícius-cartaginesus chi dhas ant arrogadas po destruiri sa civilidadi sarda, si is istàtuas dhas eus agatadas fora de logu, abbruxadas, a tancus e fintzas a pimpiredhus, tanti chi no fait a dhas torrai in forma intera po cumprèndiri totu sa “lingua” insoru.
Po sa beridadi custas figuras in mannu de perda no tenint valori de arti isceti, ma balint puru po s’istόria, sa cultura e sunt unu sinnali desempladu, eus a nai su prus artu de sa fortza polίtica, econόmica e sociali de sa Sardigna in is tempus mellus de sa civilidadi nuràgica. Non po nudha is istàtuas figurant su poderi. Issas ammonstant immàginis isceti de gherreris de s’esércitu sardu antigu. In is arrogus de concas, bustus, còscias, cambas, manus e peis si bint arcieris, sordaus cun s’elmu a corrus, ispada e iscudu, àterus gherreris (po s’artziada in s’assédiu?) chi cun d’una manu àrtziant s’iscudu apitzus de sa conca po si dh’amparai e tenint s’àtera manu ingiriada de unu guantu armau. Própriu custu caràteri totu e solu militari e custa immàgini cracada de gherra de is figuras, faint pentzai a sa rapresentatzioni de unu grupu de príncipis, sepultaus impari, apustis de unu fatu mannu de gherra, po dh’arregordai cun d’unu monumentu de su tipu de s’heroon. Nosu creeus chi siat unu donu de sa gens, unu ex-voto a is mannus, pentzau e fatu in d’unu tempus apu a nai “eróicu-oligàrchicu e aristocràticu” de sa cultura nuràgica.
Sigumenti is istàtuas sunt de perda modhi, fàcili a trabballai e fintzas a si arrovinai, est possíbbili chi dhas apant allogadas asuta de una lolla a colunnas. Sa cobertura dexit, ancora de prus, a cussas istàtuas chi tenint trassa de pintura arrúbia. Postas in foras in su serenu, si podiant iscoloriri perdendi valori e importàntzia de monumentu e de arti.
De fatu is figuras, comenti boliat su logu, funt monumentalis – po sa mannària e po èssiri istrantaxadas, in filera, apitzus de basis de sa matessi perda – e isculpias totu in d’unu (ant agatau basis chi portant s’atacu de is peis iscrafedhaus de is gherreris). Sa manera de castiai is istàtuas est cussa de fronti, comenti bolint s’idea e sa bisura “giométrica”. Po custu, isceti sa parti de ainnantis est trabballada e a bortas bèni frorigiada; invecis sa parti de palas no tenit disignu perunu. Si depit marcai sa calidadi artística de is istàtuas, chi po s’istili e po sa forma si podint acostai a is figuredhas nuràgicas de brunzu. Istàtuas mannas de perda e istatuedhas de brunzu sunt su prodotu comunu de artisanus balentis e parint de sa matessi natura e de cultura cumprida. Si bit in is istàtuas una forza noa. Issa benit de s’isvilupu económicu e pigat valori ispeciali poita si acàpiat puru a sa religioni. In is isculturas est crara una manera única de espressioni originali a su puntu chi no est possíbbili sa cumpuràntzia pretziosa cun àteras de foras. Si podit chistionai isceti de una bisura chi s’ispirat a sa sarda in su clima “giométricu” de su Mediterràneu. Sa duresa, sa bisura ideali, su gèneri sentza espressioni e sentza tempus arregordant immàginis de s’arcaismu grecu. In s’istrutura simpli de is concas dhoi at cancuna cosa chi no est atesu de is figuras etruscas de sa prima edadi (po esemplu, is ossàrius in forma de ómini de Chiusi) e de isculturas a totu tundu de sa regioni de mesu de s’Adriàticu. Però sunt apariéntzias, no relatzionis istrintas. Is sardas sunt istàtuas diferentis, de unu mundu de figuras e de língua chi nascint, a parti s’istória, de sa manera de biri is cosas in fantasia comenti sunt is bisus de su pópulu.
S’istili de is istàtuas si isplicat in sa forma de su corpus fatu a massa e balluminosu, a faci prena de luxi apitzus de is calis s’iscrafedhu giogat in profundu, frorigendu cun disignus liniaris is particularis de sa fisionomia (cillus, ogus, nasu, origas) e de is armas e de is bistiris, totu sinnaus a rigas, zigzagas, ispinas de pisci, circhixedhus. Mancai s’interu siat a duas mesuras (artària e largària sentza de profundidadi marcada), certas partis in tundu donant un’illusioni de ispàtziu. Po sa beridadi, no esitit un’ispàtziu ogetivu, ma dhoi est sa visioni intuitiva de un’ispàtziu foras de sa natura e chene tempus, cumbenienti a su logu sagrau e a su gèneri eróicu de is istàtuas. Su colori arrúbiu chi si bit in d’unu bustu de arcieri, serbit a allargai sa visioni frontali e a donai tonu a sa perda nua. In prus, est un’ingíniu po fai bia sa figura. Però custa no perdit sa magia misteriosa, s’espressioni arcana e segreta de sa cosa chi est asuba de sa natura e tocat, po modu de nai, sa divinidadi.
Eus nau chi is istatuas sunt de istili “giométricu”, de su tempus chi no connoscit sa fusioni cun s’istili de s’arti “orientalizanti” arribbada in Sardigna in sa prima metadi de su séculu VII. Est s’istili “giométricu” (chi serrat sa figura in línias e ischemas de giometria e redusit sa grussària de su corpus portendidhu in paris) a marcai s’edadi de is istàtuas de Monti Prama, totus de sa matessi època: su séculu VIII a.C. A nci pentzai bèni, sunt casi tremila annus chi is artisanus nannais nostus ant fatu is istàtuas. Cosa de ispantu a tènniri contu chi prus o mancu in su própiu tempus fiat nascendi s’arti greca, is artisanus grecus isculpiant is primas istàtuas insoru, a mesura manna, in onori de divinidadis e erois, che a custas de su Sinis.
Su matessi efetu-istàtua, in Sardigna e in sa Grécia de su séculu VIII, dimustrat in is natzionis su matessi o casi su matessi gradu de civilidadi, unu livellu de arti a sa paris, organizatzioni política, económica e sociali chi punnàt a su sistema de sa “polis”. Custu fatu portat a nai chi non totus is valoris de s’istória artística de s’Ocidenti benint de sa Grécia, fintzas a innòi cunsiderada de “is fillixedhus” de Winckelman sa mama e únicu depósitu de s’arti, superiori a totus is àtera formas e modus de prodúsiri in su Mediterràneu. De is istàtuas de Monti Prama si ndi bogat un’episódiu prenu de significau cosa sua e reveladori de unu mundu diferenti de cussu grecu e de su clàssicu, ma non po custu chene importàntzia bia in su caminu de sa civilidadi antiga de su mari nostru.
Custu mundu est su mundu sardu de is tempus de is nuraxis, àbbili po cúrriri, a trivas de pari, cun is àterus mundus in d’una proa de civilidadi. Is istàtuas si nant chi sa Sardigna, in su movimentu de sa sociedadi e de is ideas, ndi est essida de s’istória “pitica” e si est posta a artziai in s’iscalera de s’istória “manna”. Issa at tocau su puntu prus artu de sa civilidadi sua, naraus su puntu de natzioni, e custu at móviu s’arti (produtu de óminis chi faint “poesia” e istória) a dh’ammostai e a dha illuminai in manera esemplari.
Mi parit de pòdiri acabbai cust’iscritu cun is cunsiderus fatus in “Civiltà nuragica” (pag. 216). Dhus portu de s’italianu a su sardu. Is immàginis piticas e mannas de s’iscultura sarda antiga e totus is àteras creatzionis de s’arti de su tempus de is nuraxis, si faint biri unu fenómenu únicu, chi no si podit arrepítiri in sa dinàmica cosa sua e in sa língua particulari. Prus trabballu de arti chi no indústria artística in sa produtzioni prena de fantasia e de bida. In issa agataus istória de cultura, isprigu de sa sociedadi e “poesia”.
Arti, cudha de s’edadi de is nuraxis, chi si donat sa possibbilidadi de iscobèrriri una terra antiga, no connota ma portada in sa memória de su tempus e in su sentidu segretu de su passau. Nosu torraus a pigai unu mundu chi pariat pérdiu po pónniri a frutu su disignu de fundai, in ideas e pràticas noas de identidadi, sa citadi sarda de cras.


text:
Cussu chi iat lassau lunis passau cun su Napoli, su Casteddu si ddu at pigau eriseru in Torinu. Partida binta 2-1 po is sardus a pustis airi sunfriu unu pagheddu ma chena lassai, custa borta, peruna pensada. Si ddu minesciat su Casteddu e imoi s’agatat a foras de is postus chi fiant calai in Serie B. Bellanova, sempiri prus spantosu custu giogadori, in su primu tempus e Deiola, a pustis chi su Torinu iat paregiau cun Belotti, in su segundu, ant permitiu a su Casteddu de ndi torrai de su Piemonti cun tres puntus chi faint classifica giai ma finas meda allirghia. Imoi si cumentzat a biri su fubalu chi boliat Mazzarri, allenadori tra is prus mannus chi siat erribau in Casteddu. Bastaiat a tenni passientzia, comenti naraiat s’allenadori toscanu, e is puntus iant essiri lompius, ca is giogadoris de su Casteddu non funt prus pagu cosa de giogadoris de atras scuadras. Est a nai, dda eis mai ligia sa formatzioni de su Spezia? Giogadoris giovunus e fortis, ma is casteddaius tentint de seguru calencuna cosa de prus.
A essiri foras de sa zona retrocessioni fait giogai cun sa conca prus liberta e cun prus trancuillidadi, totu s’orrestu ddu fait sa gana, sa barra e sa cursa. Funt pagas is scuadras chi currint comenti su Casteddu e custu imoi est fendu sa diferentzia. Ma finas giogadoris cun is peis che Joao Pedro, Marin e Grassi funt fenduru aberu giogadas de spantu.
Mazzarri est stetiu bravu a digai decisionis fortis ma chi serbiant e massimamenti at tentu sa fortza de ponni giovuneddus chi funt fendu beni. Po non chistionai de su portieri: Cragno est fendu biri cussu chi balit.
Ma binta una si castiat a s’atra: sabudu in Casteddu calat sa Latzio de Sarri. Lompit arrabiada po sa partida perdia eris cun su Napoli a s’urtimu minutu. Ant a tenni gana de torrai a fairi puntus, ma cun custu Casteddu si podit sighiri a bisai.
Màuru Mura
“Attività realizzata col contributo della Regione Sardegna – IMPRENTAS 2021-2022 LR 22/2018, art. 22”
Foto: https://www.youtube.com/t/restricted_access?blocked=4


text:
arrànda , nf: arrandha, arrenda 1, randha Definizione genia de tessíngiu a lascu chi si ponet po bellesa / arranda de su carrúciu = s'imbastimentu de sas tàulas de sa morisca (si podet bídere bene meda candho sa tàula est sica cun sa purpa prudigada) Sinonimi e contrari arrandíliu, intradò, randhadu, trina 1 Frasi in palas de su monti mi setzu a fai arranda…◊ cust'arrenda dh'at fata cia Pepina po sa crerència ◊ de is brúcius essint is arrendas de is polànias Terminologia scientifica ts Etimo spn. randa Traduzioni Francese dentelle Inglese lacework Spagnolo encaje Italiano merlétto, trina Tedesco Spitze.
intradò , nm: intredò, introdou, introrò Definizione genia de tessíngiu a lascu (fatu a màchina, industriale) chi si ponet po bellesa prus che àteru in órulos de bestimentu Sinonimi e contrari arranda, randíliu, trina 1 Frasi si at postu su bistiri prus bellu, cussu de velludu cun s'intredò biancu (M.A.Cappai)◊ a su postu de su chipurru a sa camisa che dhi ant postu custu introdò Terminologia scientifica ts Traduzioni Francese dentelle Inglese lace Spagnolo encaje Italiano pizzo Tedesco Spitze.
ispitàre , vrb: spiciai Definizione ispuntare, segare is puntas, su pitzu; bogare in croba o fai de pruàcia sa bide; segare unu bículu de su corgiolu a sa castàngia po dha pònnere a còere Sinonimi e contrari ispitighedhare, ispuntai, pitare, trapare Frasi ca devet sas perdijas ispilire no s'ispitet sas úngias de sa manu! ◊ sa limba, si la zughes longa, ispitadila! Etimo srd. Traduzioni Francese épointer, couper le bout, inciser Inglese to blunt, to slit Spagnolo despuntar, incidir Italiano spuntare, incìdere Tedesco die Spitze abbrechen, einschneiden.
ispuntài , vrb: ispuntare, spuntai Definizione segare is puntas, segare o guastare sa punta, tocare su binu nou; bogare cosa posta a punghidura; cumenciare a bogare, a essire sa punta; rfl. nau de is binos, essire aghedos, guastos Sinonimi e contrari ispitare, scomai / essire / achedare 1 | ctr. acuciai Frasi in binza semus ispuntendhe sa bide ◊ a faedhare male ses avesu: sa limma ti la deves ispuntare! (V.Congias) 3. in Sardigna no passat dí chi no ispuntit unu frori de una mata Etimo srd. Traduzioni Francese épointer Inglese to blunt, to cut the tip off, to come up, to become sour Spagnolo despuntar, aparecer, agriarse Italiano spuntare Tedesco die Spitze abbrechen.
píssu 1 , nm: pitu, pitzu 2 Definizione sa buca de dónnia genia de pigione; css. cosa chi faet o abbarrat a punta; foedhandho de ccn., su fàere chi tenet, a poderiu, a prepoténtzia / formica pitzirúvia = una calidade de formiga, a conca orrúbia Sinonimi e contrari bicu, bículu 1, pítiche, pítuli / ispuntone 1, punta 1 Modi di dire csn: cocòi de pitzus, trabballau a pitz'e unga = piu, pane fatu totu a bicos; segai su pitzu a ccn. = irmurràrelu, smurrai s'atrevimentu; èssiri o torrai a pitzu calau = tristu, dispiàghidu, abbirgonzadu; portai su fuedhu in pitzedhu de língua = chi paret própriu de l'ammentare, ca s'ischit, e però no si resessit a lu nàrrere, no benit Frasi su sabbateri teniat unu papagallu mannu: portàt unu pissu chi Deus ndi campit! ◊ su puzonedhu aperit su pitu e che picat su bucone ◊ sa columba bodhit una chima de oliba e lia ghirat in su pitu, a Noè ◊ e comenti seu? su pitzu sanu e sa coa segada! ◊ pudhas e anates sont afainatas dae unu bicu a s'àteru acapitanne fenu chin su pitzu 2. unu pitzu de s'artari ◊ sos pitos de su monte ◊ suta de una fasche de sida e fozisina si semeschiaiat unu pitu de zancheta 3. tropu pitzu tenit, cussa fémina! Cognomi e Proverbi smb: Pitzus Etimo srd. Traduzioni Francese bec, pointe, coin Inglese beak, border, point Spagnolo pico Italiano bécco, punta, lémbo Tedesco Schnabel, Spitze, Zipfel.
púnta , nf Definizione tretu de calecuna cosa in sa parte prus fine o chi arresurtat prus antibitzada a denanti, adatu a intrare, a púnghere, a istampare, a marcare, o fintzes comente acabbat andhandho e impiticandho; foedhandho de logu, tretu chi essit, su puntu prus artu de montes, montigos, matas, erbas e àteru / min. puntighedha, puntirighita (fintzes in su sensu de punta prus arta de una mata) Sinonimi e contrari cabu, càbudu, coatza / bica, ispuntone 1 Modi di dire csn: in p. o a p. de mesunoti, de mesudie = tochendhe mesunote, tochendhe mesudie; èssere a p. a…, in p. a… = acanta acanta a…; cúrrere o andhare a punt'a subra, a punt'in susu, a punt'in giosso = artziai, calai; èssiri che pilloni in p. de pértia = deretu a tucare; pònnere, èssere in puntirighita = in pitzirighedhu, a orighedhu; zúghere s'ou in punta (nau de is pudhas) = èssiri acanta a criai; sa p. de s'ama = is pegus chi funti prus a innantis caminendi; p. de billete = una pariga de arrigas, unus cantu fuedhus iscritus po ccn.; p. de bonu coro = unu pagu de bonugoro; una p. de sabi =un'apenas, una pitzigadedha; pònnere una cosa de p. = cun sa punta faci aundi depit andai o sètziri, fèrriri, intrai; èssere o pònneresi de p., de p. e de ata = andhare in contràriu, learesila cun arrennegu, a s'airada; pònnere duos p. apare = unu contras de s'àteru; èssere p. e p., bogare p. cun ccn., èssere a p. apare = èssiri a bétia apari, chentza la dare in bínchida s'unu a s'àteru, s'unu contras a s'àteru; andhare a punta in altu cun ccn. = pònneresi de punta, andhàreli o essíreli contràriu, fàghere a poderiu; leare a ccn. de punta = leàrelu in malas, andhàreli in contràriu chentza tzèdere nudha; punt'e pei = falada de pè, corpu dadu de punta cun su pè cartadu (sa punta de su pei = s'ala de sos pódhighes) Frasi de s'úrtimu fogone no si sebertaiat sa punta de su trenu ◊ sa punta de sa pinna est guasta ◊ sa punta de sa lepa est prus segante ◊ sa punta de su trapanti bintrat de prus in cosa modhi 2. sas puntas de sos montes prus artos sunt totu niadas ◊ miraiat da'una punta a s'àtera, in montes ◊ su triàngulu est una frigura prana a tres puntas ◊ s'àrbure che zughet sa figu cota in punta ◊ in punta de su campanile bi est sa rughe 3. punta punta de mesudie sas túrtures istant cantendhe ◊ dae punt'e manzanu fintzas a sero tardu ◊ est assupridu a sa punta de mesudie ◊ totus si bollint a cuadhu de punta ◊ est nendhe machines de punta e de ata ◊ as a intendi is campanas arrepichendi in punt'e mesu noti ◊ est annuadu meda, a punt'a pròere ◊ cussu pitzinnu est a punt'a piànghere ◊ dhoi tengu una baca in punt'in punta de angiai ◊ menzus no si presentent ne de ata e ne de punta, ca tantu de votu no ndhe lis dao! (Tz.Muredda)◊ totu sa bidha si est posta de punta pro che bogare su podestade ◊ no andhes a punta in altu cun sos mannos! ◊ ricos za fint, ma pagaiant a puntas de pè!…◊ sos pòveros no bi ant bogadu punta chin sos ricos, ca sa lege no favoriat a issos! Etimo ltn. puncta Traduzioni Francese pointe, sommet Inglese point, peak, top, vertex Spagnolo punta, cumbre, ápice Italiano punta, sommità, vétta, àpice, vèrtice Tedesco Spitze, Gipfel, Spitze, Gipfel.
tèmpara, tèmpera , nf, nm: atèmpera, témperu, tèmpora Definizione fortilesa artificiale chi si giaet a s'atzàrgiu e fintzes acutzadura chi si faet a is lapis po iscríere méngius (a logos fintzes su pinninu de is pinnas, colores a bisura de lapis); umore o naturale de unu, ma nau fintzes de su tempus (pruschetotu candho si dha pigat a fàere sèmpere sa matessi cosa o a sa matessi manera, es. totu abba, totu sole, o àteru); fintzes gradu de calore Sinonimi e contrari tempéria / temperadura / temperedha Modi di dire csn: t. modhi = candho su ferru no est bene temperadu, abbarrat modhe e s'indórtigat in linna tosta; èssiri de tèmpera maba = (nadu de unu) àere naturale malu, èssere de mala uta, in muta mala; èssere a tèmpera de… (prantu, risu, e gai)= in muta de… (prànghere, ríere, e gai); èssere de totuna tèmpera (de un'àteru) = pentzai o fai a sa própiu manera de un'àteru; intrare in tèmpera = temperare; èssere a una t., a mesu tèmpera = èssiri imbriagus, allirgus a binu (nadu de àteru, "a mesu t." est fintzas su àere unu gradu mesanu); leare o agatare sa t. a unu = cumprèndiri sa spétzia de unu, comenti est fatu, comenti dha pentzat; tènniri bona tèmpera = zúghere manu bona maghinendhe o faghindhe unu triballu chi si acostumat a fàghere; una tèmpora de istiu = dellúbbiu de abba, in istiu; tèmpora de tronos = irbarriada de tronos, tronos aira Frasi pro fàghere sa tèmpera a sas forramentas su frailarzu las unghet cun su serile candho sunt ingrujadas a fogu 2. bella tèmpera zughet, mih, su tempus: no l'agabbat prus de pròere! ◊ deris inoghe fit die die proindhe a una tèmpera 3. si lassat miminare sa tèmpera de s'abba finas a trinta grados 4. no li leaia tèmpera peruna e mi ndhe so andhadu ◊ tiu meu, si resessia a li leare sa tèmpera, mi tiat leare a fizu de ànima ◊ sezis totu a una tèmpera, ascamilosos! ◊ comintzaiat a mesa tèmpera a faedhare in latinu Etimo srd. Traduzioni Francese trempe Inglese distemper Spagnolo temple Italiano tèmpra Tedesco Härten, Spitze.


text:
Cantu de bosatrus iant bolliri torrai a goa po intendiri is primus fueddus de is figlius? Sussedit a medas, babbus e mamas massimamenti, de arregodai, e calencuna borta finas a certai poita unu pensat chi apat nau su “mama” comenti de primu e s’atru, invecias, pensat chi siat “babbu”. Est sa solita cuntierra chi sussedit, de seguru, in dogna familia.
A Pepi prus de custa bataglia, chi tantis iat essi perdia, ddi pragit prus a pensai is fueddus chi Totoreddu faddiat: “fuschian” po fucsia; “nedicola” po edicola; “cimema” po cinema,e “cabarinieri” po “carabineris” e oigeddu invecias de “ovetto Kinder”
Totoreddu, est a nai, ca at cumentzua acoitu meda a chistionai: giai a dus annus non si citiat mancu in su noti. Su prim’annu de vida de Totoreddu at fatu amachiai Pepi, Totoreddu non dromiat e si ndi scidaiat a intru de noti dogna mesoredda: prangiat e torraiat a prangiri. Cantas notis a ddu passillai in cogina, a innantis a coddu e in segus cun su passeginu po cicai de ddu fairi dromiri! E atras notis a si ddu carrigai in machina ca inigui faiat a bonu e dromiat. “Giai dd’as a pagai a mannu candu babbu at essi beciu e ddu as a depiri castiai”, ddu amelessat galu Pepi.
Totoreddu errit e ddi torrat s’amelessu nendu ca ce ddu at mandai a passai sa becesa in Funtanas, sa bidda de Pepi. “Ah, ses aici, tandu imoi chilichiti”, ddi torrat Pepi e cumentzant a giogai in su letu. Totoreddu sunfrit su chilichiti apetotu e Pepi no iat mai connotu unu chi ddu sunfrat in su genugu e in su cuidu e po cussu si ddue avengat.
Pepi tenit atras preguntas de fairi a Totoreddu: de su primu arregodu chi tenit in conca, de is scolas finas a s’agatai in sa prima media, de is cumpangius, de is maistus e maistas. Ma su disigliu ddi benit acansau sempiri de Totoreddu ca ddi contat dogna cosa chi sussedat.
Ddu iant fatu, una dì de soli, in làmpadas un’acordiu: “Totoreddu tui a babbu ddi podis pregontai de totu, ma finas deu a tui. Ddu feus un’acordiu intru de nosu? Totu cussu chi nosi naraus depit abarrai unu segretu po totu is atrus. C’istas?”. Totoreddu si ponit a erriri e arrespundit: “Deu cussu chi mi naras tui non ddu scoviu a nemus, mancu a Sirviu e Giuanni, is amigus de su coru. Non soi comenti cussu scovioni de Micheli ca est una buca de populu. De imoi in sus totu cussu chi nosi naraus non ddu at a connosciri nemus: Deu e tui e bastat! Ti nau de prus puru: mi pragit custu giogu, non funt in medas chi possant tenni comenti meglius amigu su babbu”. Pepi s’allirgat, ma connoscendu a Totoreddu ddu sciat giai chi iat essi andada a custa manera. Po fairi s’acordiu si stringint sa manu a forti, e si imbrassant: “De oi seus non feti babbu e figliu ma finas amigus e po babbu est su meglius chi possat sussediri ca t’at a acumpangiai finas a candu at a podiri”.
“Ma ti dda possu fairi una pregunta inderetura? Nosi ddu feus unu fini de cida in is Termas? Candu ddue fui andau s’atra borta mi fui spassiau meda, in tantis tenis coru bonu e po tui puru a passai duas dis aici est unu disigliu”. Cumprendit totu custa “pesta”, est intrau in sa vida de Pepi de undixi annus ma at giai imparau comenti ddu allirgai. E duas dis a is Termas siant!
Màuru Mura
“Attività realizzata col contributo della Regione Sardegna – IMPRENTAS 2020-2021 LR 22/2018, art. 22
Foto: https://www.stateofmind.it/2019/02/disegni-bambini/


text:
Capo Frasca
Su 4 de ladàmine in Santa Giusta b’at àpidu un’ Assemblea manna chi at faeddadu de sa mègius manera pro sighire sa pelea contra a s’ocupatzione militare de sa Sardigna, a pustis de sa Manifestada Natzionale de Capo Frasca de su 13 de cabudanni.
Ant faeddadu sos rapresentantes de deghinas de movimentos, assòtzios e comitados e sìngulos tzitadinos medas. Totus fiant de acordu chi depimus ispartzinare sa pelea in sos territòrios e fàghere in Casteddu un’àteru passàgiu de importu de sa pelea populare contra a sas servitù, giughende a in antis sas tres rivendicatziones de sa Manifestada Natzionale de Capo Frasca:
- firmare deretu totu sas esercitatziones militares
- serrare totu sas bases e sos polìgonos militares
- sa bonìfica e sa ricunversione produtiva de is logos
Su chi s’est addobiadu in Capo Frasca e in Santa Giusta est su movimentu populare sardu, mannu e diferentziadu, chi s’agatat unidu dae sa netzessidade de agabbare deretu s’ocupatzione militare italiana.
Totu sas ànimas suas (indipendentistas, ambientalistas, patzifistas, antimilitaristas, etc) sunt importantes pro liberare s’ìsula nostra dae sa tzerachia militare.
S’Assemblea in majoria fiat de acordu pro invitare totu is movimentos, assòtzios, comitados, coordinamentos e tzitadinos chi gherrant in Sardigna contra a s’ocupatzione militare a organizare paritzas initziativas (sit-in, volantinàgios, addòbios, dossier, manifestatziones culturales, etc) pro ismanniare su protagonismu de sa gente e fàghere crèschere sa fortza populare pro sa manifestada natzionale de su mese de nadale.
S’Assemblea est agabbada a pustis de paritzas oras e deghinas de interventos, essende in majoria de acordu pro seberare comente die possìbile pro sa manifestada sàbadu su 13 de nadale, faghende-la in una die prefestiva pro dare a su nùmeru prus mannu de persones sa possibilidade de partetzipare:
Sa Segunda Manifestada Natzionale contra a s’Ocupatzione Militare at a èssere sàbadu su 13 de nadale in Casteddu.
Amus a traballare pro fàghere in modu chi siat una dimostratzione manna de sa fortza de su pòpulu sardu e de sa capatzidade sua de si mobilitare pro difèndere sa dignidade sua e su deretu a esìstere e a detzìdere in manera soberana in sa terra sua.
Ora e caminu chi at a fàghere sa manifestatzione ant a èssere cuncordados prus a innedda.


text:
Fiat sa noti de santu Larentu e in s'arruga nci fiat bessia,
ahi! Sa basca chi nci fiat, ahi sa basca!
Candu un'umbra, a scusi-scusi, fatu-fatu mi sighiat,
ahi! Sa timoria, ahi! Su pentzamentu!
Deu mi fùrriu a palas, e càstiu in sa noti oscura,
e, in sa manu est giai prontu su spray,
candu biu dus ogus arrùbius e nieddus, allutus de bruvura,
ananta de mei frimus.
Cessu! Ohia momia, una Medrona!
Unu topi mannu, un'arratu, o cumenti dda boleis tzerriai.
Cessu! Ohia momia, una Medrona!
Ananti de mei, si ponit in peis, e inghitzat a chistionai:
“Chi su Sìndigu de Casteddu no fait sa derratizatzioni,
bolit nai ca deu seu ospite gradito.
Quindi basta cun sa moda de si biri e de scrillitai,
tui puru ses lègia, ma deu no mi pòngiu a tzerriai”.
Evidentemente ant cumprèndiu, ca nosu
no seus perigulosus.
Evidentemente sa genti ca ddu sciit,
no agatat strobbu a si bidi bessiri.
Evidentemente ant cumprèndiu chi s'arratu est una preziosità
esotica, folclorica, per questa città.
Evidentemente, evidentemente
e nosu in sa bassa, tzerriaus imparis in coro: Forza Cagliari!
Cessu! Ohia momia, una Medrona!
Unu topi mannu, un'arratu o cumenti dda boleis tzerriai.
Cessu! Ohia momia, una Medrona!
Deu dda timu a bentu, no mi potzu arrassenniai.
Cessu! Ohia momia, una Medrona!
Ma ti dda imàginas sa Medrona in s'arruga cun sa coixedda tira-tira?
Cessu! Ohia momia, una Medrona!
SU SPRIGU
T. M. In domu de Ajàja nat ca ddu fiat
unu sprigu antigu e nat ca teniat
pintau, tra un imbidri e s'atru, un'arrosa.
Su sprigu ddu teniant in d-unu aposentu
afitau a unu pretori ca beniat a bidda a fai dibbatimentu.
Una dia ca issu no ddu fiat artziaus a sus, deu e sorri mia,
po si castiai in su sprigu cun s'arrosa.
Ma, filla mia, chi dd'emu scìpiu, ddu giuru no artziaìa
po fai, cun sorri mia, is dengosas.
Coru. Nara, tzia Mariucina, ma intzandus fiat berus ca fiat innia?
Nara, cumenti fiat e ita s'at nau, s'at nau cancuna cosa?
T. M. Uai, ita nci fiat! Uai! Ita apu bistu!
Ca sceti a m'arregordai su mundu si fait scuriu.
Coru. Nara tzia Mariucina, ma intzandus fiat berus ca fiat innia?
T. M. Uai! Issu ddu fiat ma no s'at nau nisciuna cosa.
Coru. Nara tzia Mariucina, ma intzandus fiat berus ca fiat innia?
T. M. Imoi si ddu nau, ma de un'atra parti, ca innoi no est cosa!
Issu fiat innia e si castiàt in su sprigu.
E pariat cancunu chi si càstiat, cumenti a nai? Primu de nci bessiri.
Issu fiat innia e portàt bistiri antigu,
sa tzughera in seda e su capeddu de Sennori
asubau in sa petinesse.
Issu fiat innia e portàt mustatzus nieddus
nieddus fiant is ogus chi castiànt in cuddu sprigu,
issu fiat innia e deu no aia tentu sa cuscièntzia
de cumprendi chi fiat sceti una presèntzia o un'aremigu.
Coru. Nara, tzia Mariucina.
T. M. Creu ca fiat una presèntzia, e no fiat un'aremigu.
Coru. Nara, tzia Mariucina.
T. M. Mascu bellu e a pilu nieddu, e si castiàt in cuddu sprigu.
Coru. Nara, tzia Mariucina.
T. M. De s'atzichidu aia fatu unu passu a palas
e nci fiat arruta de sa scala.
Coru. Nara, tzia Mariucina.
T. M. Sigu a m'arregordai, sigu e sigu, custa istòria disdiciosa
de una presèntzia chi bessiat de su sprigu cun s'arrosa.
SANTU ANTONI
Tristu est chini at pèrdiu is crais de domu,
tristu est chini at pèrdiu sa mexina chi fadiat su sonnu bellu,
tristu est chini at pèrdiu su sentidu e no s'assenta mai
poita at pèrdiu su pivellu e, imparis, s'ànima.
Deu nau: s'abrèbiu est siguru!
Naraddu tui puru, ca unu santu t'at ascurtai!
No importat chi tenis o no tenis sa devotzioni bera,
ma custu, su santu, no ddu depit sciri mai.
Santu Antoni de sa cosa pèrdia,
Santu Antoni de sa cosa agatada,
Santu Antoni fadeimia sa gràtzia, ca seu disisperada.
Ma arribbat sa tristura a bint'ungas,
no s'intendit su fragu, sa tristura non adopera Chanel,
arribbat che una manta sciusta e inghitzat su giogu,
s'ànima tua no nci dda fait: làgrimas me in is ogus.
Tristu est chini agatat unu pibitziri asseliau in domu sua,
chini est amaladiau e no podit cantai.
Santu Obrai de s'ùturu.
Santu Obrai de sa cantada, fadeimia sa gràtzia de mi fai torrai sanada,
santu Nartzisu de Furtei, scuseimia po su prantu:
ma bocimia su pibitziri ca ses tui su santu.
Santu Antoni de sa cosa pèrdia,
Santu Antoni de sa cosa agatada,
Santu Obrai, Obraixeddu miu, is candeleddas tuas
torrant su mortu a biu.
Santu Antoni de sa cosa pèrdia,
Santu Antoni de sa cosa agatada,
in domu mia ddu est sèmpiri
una candela alluta
po chini s'at imbentau.
CUCURUMBEDDU
Sa vida est cumenti una pintadera:
nisciunus scit a ita srebit e ita fai.
No est po fai filosufia,
ma oi mi pigat a pentzai: sa vida est cumenti una pintadera.
Sa genti narat ca sa pintadera
fiat fata sceti po marcai su pani,
ma ddu est chi narat chi srebiat po fai su contu e s'aditzioni,
deu no no ddu sciu chini tenit arrexoni,
ma no dda pigu a sa lizera,
sa vida est una pintadera.
E tui nara, Cucurumbeddu, ita parit innia a sus?
Si bit de innia a ita srebit sa vida?
Nara, Cucurumbeddu, narant ca ddu est genti innia a sus,
e tui chini as incontrau? E ita t'at nau?
Nc'est genti cannota?
Si dd'as domandau it'est sa vida immoi ca est morta?
Poita cudda puru at a èsssiri vida....vida?
Sa vida est cumenti una pintadera:
nisciunus scit a ita srebit e ita fait.
No est po filosufia,
ma oi mi pigat a pentzai...
Est una dia de amargura e deu mi pòngiu a tzeracai
ca cun sa domu lìmpia sa tristura at a sfexai.
Unu arràju de soli iscrarat me in artu, in crabetura,
innui su tallarau at fatu nuis a mumullonis.
A scova de muru inghitzat a fai e a forrogai me is arranconis,
su pruini s'artziat in s'àiri che nualla de pillonis,
innia su sordi est incrotzuau che pedra ingrumiada
tùnfidu de infustura, tocat a ddu samunai.
Maria Farranca, tzugu piludu,
branca furrunca bessit a scruculliai,
sa schina mia, cìrdina de su spriu,
depu arreagiri, mi pòngiu a cantai,
e ita cantu imoi?..Una cantzoni americana!
Chi scidat s'atzuria po gherrai cun su scraponi.
Yes! Love cleaning the mess as if it was springtime.
Yes! Mi dexit a fai su strexu in domu mia, just for me.
I love the risk to strexi, when a beast mi fait atzicai!
I love my house, when it is cleaned
lìmpia e nuscosa de saboni.
Maria Farranca scònchiat de s'arrenconi....Sa scova! Sa scova!
Maria Farranca bolat a celu in sa nualla de is pillonis!
E cantus pistillonis, cantus de pistillonis, cantus?
Apu a ingolli in crabetura po Maria Farranca,
e cantu DDT, cantu DDT, DDT insecticide
mellus su pistilloni, pisti, pistilloni
ca a su mancu si nci papat Tzrapia Furrunca
e sa domu mia the windows open a su beranu.
NIEDDU
Ko-rro-ti a mamma iè
Ko-rro-ti a mamma
Ko-rro-ti a mamma iè
Ko-rro-ti a mamma iè. (duas bortas)
Est unu piciocheddu nieddu,
est unu piciocheddu nieddu,
est unu piciocheddu
Ko-rro-ti mamma iè. (duas bortas)
Issu est innia, e bolit papai, issu est innia, issu est innia, ejè!
Ca papai, po issu, no est a denghi, no! Bivit che mraxani
e sighit s'arrastu de sa mamma de s'arestia,
papat mancai pedra e mèndula.
Issu est innia e ddu scit ita fai,
issu est innia, issu est innia, ejè!
E scit sceti su chi est e no est! Bivit che mraxani
in coddu tenit atzicu e tìrria po ainas
e narat: “fatu a Urrei bolia un ou a cassola.
Est unu piciocheddu nieddu,
est unu piciocheddu nieddu,
est unu piciocheddu nieddu, Nijomuremje.
Ko-rro-ti a mamma iè. (duas borta)
Ko-rro-ti a mamma iè
Ko-rro-ti a mamma
Ko-rro-ti a mamma iè
Ko-rro-ti a mamma iè. (duas bortas)
BOLÀNT
Nant chi candu is cogas a celu si bolànt
no ddu fiat logu, acorru e mancu manta
po nci cuai, impari, tui e s'ànima.
Nant chi sa Priora si poniat ananta,
is atras, avatu, dda sighiant e assimbillant,
totus imparis, a pillonis de tàcula.
Ah! Deu no ddu sciu chi fiat po timoria,
deu no ddu sciu it'est su chi apu bistu,
ma fiant medas, medas, innia in s'àiri.
Ah! Is ogus mius fiant ogus de pipia,
noti oscura e bentu de stracia e deu currendi,
currendi a domu a serrai is fentanas.
Ah! Groga fiat puru s'ànima mia,
groga in coru chi batiat a marteddu,
groga fiat sa manu in su crieddu
chi serràt su passu a sa timoria.
E mamma, in coxina, arrit e inghitzàt a domandai:
Nara, poita ses aici atzichirriada?
Poita as fatu totu cust'intrada
ca mi nci as fatu calai in terra s'ànima!
mamma! Nci funt is Cogas e seu sprama sprama,
e sa Priora castiàt totu, a dereta e a manca,
e potàt ogus de milli maltanas.
Ah! Sa Priora tzerriat “Alto volà” e bolant artas che
tzurrundeddus,
ma “Basso volà” est su fueddu chi permitit a is Cogas de biri
is pipias,
calant de su celu a circai is pipias.
Eh! Nant chi is Cogas,
candu est scuru e ddu est sa luna, no acudint a s'asseliai.
Eh! Àrtziant a celu e bolant,
tzerriendu a forti, e totus imparis, “Alto volà! Basso Volà”.
DISCRETA
Fiat una Preta niedda e si tzerriàt Discreta Filledeu.
Fiat una Preta niedda, teniat su niu a palas de sa forredda.
Fiat una Preta niedda e in totu sa bidda cannota fiat,
genti de bona costumantza chi sceti a trabballai in su noti bessiat.
Ma in d-una dia, in sa tellebisioni de sa meri de sa forredda,
ghetant su bandu ca a bidda est arribbada un'atra Preta.
Ca nat ca fiat biunda, bistia de arrùbiu e totu beni trassada,
ca si nci bessiat po fintzas de mengianu, spallera scostumada.
Ca nat ca est biunda, nant ca bufat sceti aniseta,
ca si tzerriat Raimunda e a sangunau Periplaneta.
Discreta Filledeu, inghitzat a arrexonai de innanti:
“Chi nau ca no dda bollu, mi nant intolleranti!”
Discreta Filledeu, ca no est tonta, sighit a arrexonai:
“Deu mi nci ghetu cantanti! A su mancu mi nci ant ascurtai!”
Frima acorrada in domu, noti e dia fiant su matessi,
scriit una cantzoni e dda portat in pressi in pressi a Radio Pressi.
Sciadada, naràt sa cantzoni, sciadada,
sa mulleri de su sìndigu de bidda, sciadada, sciadada.
Sciadada, naràt sa cantzoni, sa genti inghitzat a ddu nai:
Raimunda-sa-biunda, a su noti, in domu de su sìndigu est intrada.
Sciadada, naràt sa cantzoni.
Spereus chi un'ànima bona andit a si ddu nai
ca su pobiddu est caddotzu!!
Sa sindachessa intendit, in s'arràdiu, sa cantzoni de Discreta,
e narat: “Bregùngia! Seu curruda! Arràbiu Periplaneta!”
e tzèrriat su pobiddu e inghitzat s'interrogatzioni:
“Nara schifosu, it'est custa stòria, chi mi ponint a cantzoni?”
Su sìndigu achìchiat, no sciit prus ita nai.
Raimunda? Ma chini est?
A chini dd'olis contai?
Sa genti narat po narai, ma chini tiàulu at a èssiri custa biunda?
Nant chi intrat dònnia noti in domu:
O mei o Raimunda!
Ca nant ca est biunda, bistia de arrùbiu e totu beni trassada,
ca si nci bessit in pressi in pressi de mangianu, spallera, scostumada.
Ca nant ca est biunda, nant ca at bufau sa mia aniseta,
ca si tzerriat Raimunda e a sangunau Periplaneta.
Su sìndigu, ca est studiau, imoi cumprendit e sciit ita depit nai:
Periplaneta est una preta, no ti depis preocupai!
Una preta po Fancedda?... mi fait schivu mancai biunda!
Ma intzandus est berus ca ses caddotzu!
Boganci a Raimunda!
Fiat una Preta niedda
e si tzerriàt Discreta Filledeu.
Fiat una Preta niedda,
Bistiat a mucadori e fardeta.
Fiat una Preta niedda
e no si nci bessiat a sola a reu.
Poita fiat discreta: Discreta Filledeu.


text:
Tando sos omines
Puesia
Tando sos omines si ligaiant a sa terra issoro
E sos passos issoro sustènnidos marcaiant lacanas
Sas manos attrividas alenaiant sonnios in sa pedra
E ojos ammacchiados ornaiant s'aera
Bisada 'e Santu Martine !
Tando rimbombaiant boghes
Istrappazzoa de 'entu, suspiros d'amargura
e cantos lamentosos !
Anninnía-anninnàre anninnàre-anninnía ciulare 'e puzones
Paghjelle !
Versos sacros
Gloria a su Supranu!
Dignas esequias a s'umana ispoglia
CANTU!
Cantu pienu patriotticu
isplendore animosu, respiru 'e universu
O Babbu Mannu, o Giuanne Battista , o tiu Pilà
O Maria, o Franziscu, o Giuanne Santu!
Chie est chi bos ponet in laras s'alenu 'e custa terra ?
Ite che faghides bois de s'eternu reposu
e bois ateros totu sos mortos de custu tempus nostru
ite faghidea bois a custa nostra regolta in fiore ?
Mudos istades, chenza narrer peraulas !
Cantade ! Cantade !


text:
Hair
522 Pins
1d
... More
Similar ideas popular now
Hair
Hair Makeup
Fotografia fotografia meaning fotografia historia fotografia spanish caracteristicas de la fotografia fotografia profesional la fotografia como arte fotografia en ingles fotografia plural tipos de fotografia elementos de la fotografia fotografia carrera la fotografia translation fotografia plural spanish fotografia nyc fotografia google translate fotografia plural italian unas señoritas singular
$49.13
Women Centre Parting Gradient Color Long Curly Wig
fashionfiy.com


text:
Definizione Definizione
Sinonimi e contrari Sinonimi e contrari
Modi di dire Modi di dire
Frasi Frasi
Cognomi e Proverbi Cognomi e Proverbi
Terminologia scientifica Terminologia scientifica
Etimo Etimo
Traduzioni Traduzioni
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
amòre , nm, nf: amori,
more Definizione
sentidu e gosu de comunione e bonu fàere de istima e arrespetu, su bòllere bene
Sinonimi e contrari
afetu,
apegu,
istima
/
ammoronzu
| ctr.
ódiu,
tírria
Modi di dire
csn:
fàghere una cosa, leare a unu amore amore = cun delicadesa; pònnere a. a unu = ghetai istima; àere amore a ccn. = istimare a ccn.; fai s'amori = fastigiai, ammorare; amori de ogus = sentidu ebbia, itl. amóre platònico; a. de tocamentu = amore 'rassu'; andai in amori (nadu de sos animales) = èssere suados, àere gana de su mascru; èssiri in amori (nadu de laores) = sicau, cannemebi, in sa muta zusta pro ndhe lu messare
Frasi
como ti apo avisadu chi no ti tenzo amore pro ca tenzo in su coro àtera rosa (P.Mereu)◊ su coro màrghinas de chie, Nina, at postu amore a tie! (F.Sechi)◊ sas amores seguras sunt raras ◊ lu fato pro amore tua ◊ s'amori cosa miu est solu unu disígiu ◊ s'amore noa lassat sa betza
2.
est abbassiada in s'onore pustis de tantos annos de amore
3.
su trigu est in amori ◊ canno sa pasta est in amore, fachenne su pane, tanno sa fémina incomintzat s'aparitzu
Cognomi e Proverbi
prb:
si cheres chi s'amore si muntenzat cheret chi unu piatu andhet e unu benzat
Etimo
ltn.
amore(m)
Traduzioni
Francese
amour
Inglese
love
Spagnolo
amor,
cariño
Italiano
amóre
Tedesco
Liebe.


text:
atratàre , vrb Definizione pigare sa trata, s'ormina, s’arrastu de animales o àteru chi at passau Sinonimi e contrari arrastai, atrataritzare, orminare, ormizare, trateare Etimo srd. Traduzioni Francese suivre à la trace Inglese to follow in s.o.'s tracks Spagnolo rastrear Italiano cercare seguendo le tràcce Tedesco jds. Spur verfolgen.
carcaxài , vrb: cracaxai Definizione cúrrere, lòmpere a unu po dhi fàere male, brigare, giagarare; fàere cracamúngia, gherrare a unu a brulla, betandhodhu a terra e faendhodhi catigati / cracaxai su procu = istrumpare e trobeire Sinonimi e contrari calcai, perseghire Frasi funt gruis veras carcaxadas de su stori ◊ cracaxadhu, cussu piciochedhu, ca mi est donendi istrobbu! ◊ comunu e istadu ti cracaxant de impostas ◊ dh'at cracaxau sa malària ◊ margiani at cracaxau un'àtera angionedha! Traduzioni Francese persécuter Inglese to persecute Spagnolo perseguir Italiano perseguitare Tedesco verfolgen.
orminàre , vrb: urminare Definizione andhare aifatu de is peadas, cricare s'arrastu de bestiàmene, de gente, o fintzes cricare àteru; istare a su passa passa lassandho s'arrastu, catzigandho o imbrutandho su logu, andhare a giru fintzes chentza un'iscopu precisu, tanti po girare Sinonimi e contrari addromare, arrestallai, atratare, ormizare, trassigiai, trateare / chilcare, girai Frasi e ite bi sunt orminendhe, cussos, in su cunzadu nostru? 2. no istes orminendhe ca apo samunadu in terra comogomo! ◊ apo àpidu totu s'ortu orminadu de bestiàmine ◊ finas in sa Luna che ant orminadu ◊ proite no ti assélias, cantu chi istas orminendhe chentza cabu? Etimo srd. Traduzioni Francese traquer, laisser la trace Inglese to leave marks Spagnolo rastrear, dejar huellas Italiano ormare, lasciare le órme Tedesco der Fährte folgen, verfolgen, Spuren hinterlassen.
perseghíre , vrb: persighire, persighiri, pessechire, pesseghire, pessichire, pessighire, pissichire, pissighire, pressighire, pressighiri, pussighire Definizione cúrrere aifatu po iscúdere, fàere male, cracare, po aferrare, po giagarare, fàere fuire (ma fintzes a giogu)/ pps. pessighidu, pressíghidu Sinonimi e contrari currellai, cúrrere, inchisiri, pissíghere / fèrrere Frasi bi aiat duos pitzinnos pessighíndhesi ◊ su destinu mi pessighit fintzas in su reposu ◊ mi dispiaghet ca ses giagaradu e pessighidu ◊ azutóriu, mi sunt pissichindhe! ◊ sas pudhas si ponzeint a carcarare coment'e pissighidas ◊ pessighidu mi at s'ira fintzas a sa morte ◊ sas àbbiles, cun s'oju fichidu a lantzitare, pussighint su pizu de su sentidu (G.Orgolesu)◊ su malannu dh'at a pressighiri Etimo ctl., spn. perseguir Traduzioni Francese poursuivre Inglese to run after, to persecute Spagnolo perseguir, perseguir, acosar Italiano rincórrere, inseguire, perseguitare Tedesco nachsetzen, verfolgen.


text:
Su Gazetinu, chenàbura 27 de maju de su 2022
In provìntzia de Aristanis puru Poste Italiane sèberat perfilos professionales noos pro afortiare is orgànicos de sa sienda. Una de is figuras chi amegant de chircare de prus est cussa de su consulente finantziàriu; sa chirca est aberta in totu su territòriu natzionale.
Faghet a presentare sa candidadura a intro de su 31 de maju in sa pàgina de Poste Italiane (posteitaliane.it), in ue si ddoe podent lèghere fintzas is rechisidos, is informos in contu de su sèberu e s’elencu de is àteras figuras chi serbint.
In totu sa provìntzia de Aristanis a dies de oe sunt 20 is consulentes finantziàrios chi traballant pro Poste Italiane, partzidos in is 15 ufìtzios postales chi tenent sa sala pro is cunsulèntzias. A custos si ddoe agiunghent 5 ispetzialistas consulentes “mòbiles”, chi andant peri is biddigheddas prus piticas. Una retza de professionistas giòvanos cun unu bagàlliu de cumpetèntzias tècnicas e cummertziales utilosas pro ofèrrere a is clientes non solu su promovimentu e sa bèndida de servìtzios finantziàrios e de asseguratzione, ma prus che totu de èssere unu riferimentu seguru, cun una relata crara cun is clientes.
Poste Italiane, in su surcu de su chi previdet su pranu istratègicu “2024 Sustain & Innovate”, dae inoghe a duos annos at a tènnere una retza de 10 mìgia professionistas de sa consulèntzia finantziària in totu Itàlia, cun un’atentu particulare a is giòvanos (s’edade mesana s’at a abbassare dae 41,7 a 40 annos) e a su livellu de istrutzione issoro: in is duos annos imbenientes sa sienda contat chi a su mancus 60 consulentes finantziàrios ònnia chentu ant a èssere laureados. Una crèschida chi est cunfirmada giai in is ùrtimos chimbe annos, in ue sa pertzentuale de laureados in custu setore nche est brincada dae su 26% de su 2017 a su 52% de su 2021.
Antoni Nàtziu Garau
——
Faina fata cun s’agiudu de sa Regione Sardigna – IMPRENTAS 2021-2022 – L.R. 22/2018, art. 22.


text:
Pepi est scidu de chissi, in su letu non ddue podit apogliai, si movit e si torrat a moviri. Parit un’angioni vji di castiat e unu margiani. Su primu pensamentu est ca oi fait is annus e in donnia est sempiri sa matessi cosa:oi est una dì de importu mannue totu is annus passaus, ocannu massimamenti, si ddus intendit in is palas. Funt medas, calencunu galanu, calencunu prus lentu e s’arregodat de calencun’atru finas acagleienturau. De candu si connoscint is social parit ca totus s’arregodant de sa dì chi est nasciu pepi, ca est famada po unun meraculu sportivu in Sardigna, ma Pepi giai ddu scit chini ddu est gai pensendu. Cumentzat a sonai su telefoneddu, funt is primus messagius chi erribant, ma su primu chi ligit est cussu chi dd’allirgat prus su coru: “Augurius a su babbu prus galanu e durci de su mundu”. Est de Totoreddu ca non biat s’ora, scidu issu puru a chissi mannu. Pepi ddu ligit e ddu torrat a ligiri e duas lambrigas nde ddi calant de is ogus chena mancus ddas cicai. Ddu scit beni Pepi ca in su mundu ci funt babbus chi balint milli bortas de prus, babbus chi si gherrant sa vida de averas po portai a domu un’ocodeddeddu de pan, pesendusindi a coitu e torrendu a domu a noti giai fata.
Ma oi est sa festa sua e festa depit essiri. “Gratzias Totoreddu, oi custa dì dda festaus feti tui e deu. Feus finas calencunu machiori?” Totoreddu est meda prus lestru scriendu in su telefunu e in pag’ora arespundit: “Eja, feus calencunu machimini, deu ddu tengiu giai conca de una pariga de dis, ma mi depis ponni menti. Mi ddu impromintis?”. “E cumenti facu a ti torrai ca nou? Feus totu cusssu chi disiglias. A it’ora passu a ti ndi liai?” scrit Pepi. “Lompendi mesora a pustis is dexi ca giai mi acu agatai cartzau e bestiu”. Pepi lompit né unu minutu a pustis e nemancu unu a innantis, est un’arregula chi ant agatau intru is dus de non faddiri sa puntualidadi. Dd’at amachiau sa conca de pipieddu piticu po custu: “Totoreddu candu donas unu fueddu e una strinta de manu non depis mai torrai a palas: si tzerriat arrespetu e fait parti de is ominis prus sabius”. E de tandu Totoreddu sighit custu cumandu a sa litara e difatis Pepi ddu agatat bellu e friscu ce un’orrosa in sa janna de domu.
A una manu su telefoneddu e a s’atra una bustigedda de paperi. Ddu imbrassat comenti setzit in machina, aici a sa strinta chi parit ce ddi bogliat intrai in cropus: “Mi ca cussu chi t’apu scritu ddu pensu de averas, non ti ddu apu nau feti po t’allirgai. Imoi perou oberi custu ca est s’arregalu miu po tui”. Pepi s’agatat che unu pipiu sa di de Paschigedda: su coru in is gangas e is manus chi segant su paperi: duas cufieddas po su telefoneddu marchiadas de is coloris de sa scuadra de fubalu de Pepi. Giai ndi connoscit is trassas Totoreddu po intrai sempiri prus in su coru de su babbu. Pepi ddi torrat gratzias portendusindu a is petorras e ddi carignat is pilus, finas a candu ddi torrat su sentidu.
“Imoi Totoreddu scoviamì ita machimini depeus fairi. Giai ddu scis ca babbu es curiosu meda”, ddi pregontat Pepi. “Oh ba’ ti ddu arregodas candu in Torinu m’ias spantau stampendudì s’origa po ti ponni s’orechinu? Oi bogliu chi ti facas, paris a mei un’atru stampu. Ita naras?”. Totu si podiat aspetai Pepi, ma non cussu disigliu de Totoreddu. “Ma aberu bolis fairi custu machimini? Eja dai, andaus a cicai calencuna potecaria e ddu feus!”. Cicant e agatat totu, errinti a s’amachiada candu ndi bessint e Pepi ddi narat: “Mi ca chi s’agatiant o babbu o tziu miu custa non ti dda ia donada binta!”. Gratzias Totoreddu po sa dì chi m’as arreglau epo cussu imbrassu de mengianu.
Mauru Mura
“Attività realizzata col contributo della Regione Sardegna – IMPRENTAS 2020-2021 LR 22/2018, art. 22
Foto:https://create.vista.com/it/vectors/orecchini/


text:
Informazioni sull'opera
Sas chijinas
A su primu cuccuruddù manzanile de su puddu de tia Pepa Zigarreddu
babutzìu
carresegare si nde peseit crispu dae sa cadrea
valdu che unu zigante
remonidu in sa
bertula su sonete a fodde
chi sen'arressa ait tinnidu maigantas notes in su megasinu
ampru de su Sotziu
in pagas ispalangadas che deit in perra de gianna
e dispidendesi
reminidu dae sa tropa de sos festaresos
chi totinduna aiant devidu truncare in su
mezus s'ultimu ballu abboghinet- Beh
Burrumbaglia
mirade chi che semus già in
Barantinu: bazi a cheja
como
a bos impudare
chi su preideru bos at a esser isetende.
Bonu Lisciu e a nos bider a un'ater'annu
si Deus cheret e sos carabbineris.
In unu patrefiliu Carresegare che barrieit in su carru sos pagos trastes e sos sonos de
su disaogu
giungheit sos boes masedos e truvendelos pascenscile cun sa corria de su
foete chi cabuleit in sa contonada antiga de sa carrela de sa Bicoca. S'apetigu de su
giù e sas iscanchidas de sas rodas chilciadas a ferru de su carru in sas arrugas
impedradas de sa bidda silena s'intendiat isvanessende semper prus atesu in su
caminu de sa contza isfoghende in sa tirada longa de s'andala de sas istajones.
Sa peitida lestra de sos bajanos de sos ballos
movende muitzos che groddes a
puddarzu
ischimuzeit in sa carrela nuda de su Rosariu. Un'ispera de lughe de
candelas
rupende peri s'abbertina de sa gianna de sa cheja tancada a boinu
oriat
che
puba de isteddu mori mori
in duos lados ampros s'iscurigore asuletu de su patiu.
Intro
a sas duas ultimas feminas de sa raglia già assuprida
a conca gruna che tupas
allizadas
su preideru
cun un'istuzu in manu
fit cumprende de lis sinnare sa frunte
parada cun una pitzigada peromine de chijina.
Sos bajanos intrein sene ponner aficu a s'abbasantera
che chi esseret un utieri prò
aggamare sos gutios mortos
e sene mancu si sinnare si che cotein
e movende a passu
de puddu
che giumpende pedras bàdulas de riu
in s'oru in s'oru de sa barandiglia ue
su retore
comomai pijados sos cosinzos
fit movende alaentadu a cara a s'ara majore.
S'iscadrusciu de unu de issos fateit ghindare a Babbai a s'ala issoro chi
apustis de si
los aer mirados a incorradura
lis iscutineit addainanti s'istuzeddu boidu ciulosu
che a
cherrer narrere chi lis tocaiat a perdonare
e trunca trunca lis nareit a boghe altina:
-Eh
si no esseret ca so imbarratzadu... Est chi Deus est tropu bonu e miserigordiosu
ma si esseret pro su more meu
bos che dia mandare totu in corrias de fogu. In totu su
tempus de sos ballos de bois inoghe no si nd'at bidu mancu un'anca. Bardamente in
su sotziu si no bi fizis sicos e pistos! A cheja s'at a bennere
piseddos
sa dominiga e
totu sas ateras dies nodidas
no ebbia a sas chijinas o a missa de mortu... Como
sinnadebos
e imbenujadebos
resade cun coro e a boghe manna
s'atu de cuntrissione.
E ammentade-bos chi si su perdonare est de Deus
s'ismentigare est de macos. No bi
torredes
no!
Unu rurù cuscusinu de impudonzu apasigheit bellegai sa cheja increschida pro totu
cussas boghes airadas. Finas sos santos e Nostra Segnora cun su Fizigheddu in coa
aggruncidos in sos nicios che cocois puntos a isticone in sa corra las intendiant
isvanessende che ecu de tronos apustis de una temporea mala. E s'ischinzida issoro de
sas laras annuntzieit chi sa traschia fit passada.
-Bae
Frantzischè- nareit su preideru in un'orija a su giaganeddu
pustis de aer
isulfuladu allenede e de s'esser abboniadu
-bae a domo e nara a Rebbeca a ti dare
un'ateru aizu de chijina
sino ite raju lis ponzo in conca a custos perdularios? Bae
Frantzischè bae lestru!
Su pitzinnu che besseit apretadu e a sa reminida che la ponzeit addainanti a sa domo
de su retore chi tia Rebbeca
già cun unu pe in su giannile e cun s'ateru in su primmu
gumpu de s'iscalera
fit tanchende
a capita in cucuru e a rosariu in manu
a probe a
mover a cara a cheja a leare finas issa sas chijinas.
-Tia Rebbè
Babbai at nadu a mi dare un'ateru aizu de chijina
in presse
ca issara
issara nd'at acudidu unu fiotu de bajanos torrende dae sos ballos
e sa chijina l'aiat già
finida.
-Prenda mea istimada-nareit tia Rebbeca- no apo fatu su fogarone de Sant'Antoni de
sos porcheddos
no
a aere tota cussa chijina chi cheret Babbai. Ello isventiende est?
No at bidu isse etotu
deris sero
chi apo afoguladu ebbia un'aizu de chimuza? Bae
bene meu
bae e narali a perdonare. Bae chi già so benzende eo!
Su giaganeddu torreit currende a cheja e a un'alenu
nareit a su preideru a perdonare
ca tia Rebbeca no aiat fatu su fogarone de Sant'Antoni e ca de chijina no nd'aiat prus
a nde dare.
Su retore si pareit apessamentadu
meledende a comente remediare a s'iscollocu. -
Già bi lu naraia
eo
a ponner finas calunu biculu de linna in su fogu
chi già no fint
mancu sas ancas de mussegnore- naraiat in coro sou su preideru. Ohi
cant'est
perriconchina custa femina: semper cun s'aghedu in pitu de dentes! Mai l'aere dassada
intrare in s'apusentu meu de corcare. Canta passientzia chi bi cheret! Siet pro sa morte
e passione de Nostru Segnore!
Ma s'omine no fit cristianu de che allupare in unu prammu de abba. Già s'ischiat
enimis
chi nde diat esser iscapuladu sene mancu s'usciare unu pilu finas dae s'iferru
allutu. -Una trampa nusente- pensaiat-a vias no est litzita si giuat a lomper a cannitu?
Una tassila de binu
si est de su bonu
si no b'at abba
no si podet dare a trampa a unu
sididu? Emmo chi già si podet dare! E si sunt duas no est finas mezus
mesches si
giuant a allepuritzare su coro e s'umore e si sunt tres no est mezus puru si giuant a
che burrare nessi un'ora sos oddolios malos de sa vida? Ma pala pala che so
bessende? No at a esser neghe de su sidis
no? Ma proite no ponner manu a su
correddu de su tebacu a nare chi apo in busciaca si de chijina
iscureddos cuddos
piseddos
no bi nd'at prus?
Ponzende fatu a su errinzu chi li fit istampende sa conca e afierende che unu berre sos
bajanos isetende innangarados
su preidereu si acurtziet a issos e
pedende perdonu in
coro sou a Deus pro s'ingannia prenetada
ch'intreit cun sa manu manca a busciaca e
nde bogheit
imboligadu cun su mucaroreddu
su correddu perde perde de tebbacu. E
pitzigheit a minudu a minudu su piuederru chi in cumone cun Rebbecca
sulviat a
s'iscuru
giagarende-che sa tristia
e mesu in latinu e mesu in sardu nareit
a boghe
nasina
pro no si faghere cumprendere in su totu:-Mement homo
mement homo/ su
chi ti bessit ti leas como!
Mement homo/ mement homo
Su chi ti bessit ti leas como
E gai unu ifatu a s'ateru che los assupreit totu
ma s'ultinu -ite malammonidu!- daghi
sa pitzigada de su tebbacu che faleit nare nare pesendeli unu pitigoreddu in tivas e
friendeli sos culatzos rujos de sos ojos
leeit a abboghinare:-Oh Babbai
ma ite cosa
m'est ponzende? Ello chijina est custa?
-No ti lees oriolu mascì : si no est babbu est barriu de paza! E gai imparades a nde
bennere a disora!
Sa ratatuglia torreit a increschere sa cheja
male e peus de innanti
a s'isturrida
isturrida che ama de becos e cando no agguanteit prus
riende a iscacagliu
a
ischisciones de mucu fala fala e a isciàntimu che in Campu Martu
che besseit a
s'imbuda imbuda che chi sa prima die de Caresima esseret de disaogu che s'ultima de
carresegare.


text:
Lunis 18 de Maju a is 9 de merì, Tàtari, Cìnema Moderno – In sa die de s’amentu de is vìtimas de s’omo-transforbia (domìnigu 17 de Maju) su MOS ordingiat sa proietzioni de sa pelìcula de Matthew Warchus: PRIDE, chi narat de s’apoju de unu grupu de lèsbicas e gay a sa cumbata de is minadores ingresos in contra a sa polìtica de Tatcher; apoju c’at a potai si minadores in pratza pro is deretos de gay, lèsbicas e transesuales in sa Die de sa Balentia Gay in su 1985.
Candu is cumbatas agiudant a binci prezudissos! No podis mancai.
Custa publicatzione est disponìbile fintzas in: Italian


text:
Su Gazetinu, 5 de martzu de su 2021
Vatzinos – Martis chi benit ant a cumentzare in provìntzia de Aristanis is vatzinatziones contras de sa Covid-19 de is tzitadinos chi tenent a su mancus 80 annos.
Is primos comunes interessados sunt cussos de Aristanis, Bauladu, Milis, Santeru, Tramatza e Tzeddiani. A pustis s’at a sighire, a tenore de sa disponibilidade de is vatzinos, cun is biddas de is àteros àmbitos vatzinales de sa provìntzia.
In ònnia comunu s’at a cuncordare unu Logu de vatzinatzione mòbile, in is locales chi is amministratziones comunales ant pònnere a disponimentu, in ue is operadores sanitàrios de sa Assl de Aristanis, cun is chi ddis narant iscuadras “boladoras”, ant a fàghere is vatzinos. In Aristanis ddos ant a fàghere in su Poliambulatòriu de bia de Pira.
Pro immoe a is tzitadinos chi tenent 80 annos o prus ddos at a tzerriare su personale de su Comune de residèntzia in sa die, in sa sea e a s’ora inditada dae s’Assl. A is persones chi non si podent transire dae domo pro chistiones de salude, pro ite mancari non podent caminare, ddas ant a vatzinare in domo etotu is operadores de su Servìtziu de igiene e sanidade pùblica.
In su Comune de Aristanis sa vatzinatzione at a sighire fintzas a cando s’ant a vatzinare totu is antzianos chi tenent 80 annos o prus. In is àteras biddas, imbetzes, sa vatzinatzione s’at a fàghere in una o duas dies, cunforma a su nùmeru de is persones chi bolent immunizadas.
Su Servìtziu de igiene e sanidade pùblica at tzerriadu fintzas a is sìndigos de Nurachi, Boàtiri e Marrùbiu, pro ddis pedire sa lista de is tzitadinos chi tenent a su mancus 80 annos.
Chenàbura, 5 de martzu de su 2021
L'articolo Su Gazetinu, 5 de martzu de su 2021 sembra essere il primo su LinkOristano.it.
- SARDA NEWS -
LEGGI TUTTE LE NOTIZIE DI OGGI
Ultime notizie in Sardegna
Leggi tutte le notizie del giorno in Sardegna
Leggi tutte le Offerte di Lavoro in Sardegna
Sarda News non rappresenta una testata giornalistica in quanto viene aggiornato senza alcuna periodicità nei suoi contenuti originali. *La responsabilità del contenuto degli articoli importati dai feed rss è totalmente a carico della reale fonte dell'informazione indicata al termine di ogni notizia.
Sardanews.it - portale web informativo, non gode di finanziamenti pubblici, non chiede registrazioni personali agli utenti, totalmente gratuito, autofinanziato e sostenuto dai banner pubblicitari che compaiono tra le notizie. Se vuoi sostenerci ti ringraziamo per la fiducia e ti invitiamo a disabilitare eventuali adblock attivi sul tuo browser. Per informazioni e segnalazioni scrivi al nostro indirizzo e-mail Questo indirizzo email è protetto dagli spambots. È necessario abilitare JavaScript per vederlo.


text:
In su coro de Roma, in su parcu Rabin, b'est unu monumentu dedicadu a sa Limba Mama, chi est una còpia de su monumentu dedicadu a sa Limba Mama chi si agatat in Dhaka, sa capitale de su Bangladesh. Su monumentu de su Bangladesh est dedicadu a totu sos màrtires de cussu Istadu chi, cun su sacrifìtziu issoro ant permìtidu, in su 1971, de nde fàghere un'istadu separadu e de pretzisu a totu sos chi in su 1952 sunt mortos pro difèndere sa limba mama issoro, su Bangla. Difatis, in cussu annu sa politzia pachistana at mortu istudiantes de s’Universidade de Dhaka chi manifestaiant pro pedire chi sa limba issoro esseret limba ufitziale.
Su monumentu chi est in Roma est istadu inauguradu in su 2011, in ocasione de sa Die Internatzionale de sa Limba Mama, e dae tando - ogni annu - s'Ambasciada de su Bangladesh organizat una tzerimònia ufitziale tzelebrativa.
(MM)


text:
codiàre , vrb: acodiare, cuidare 1 Definitzione lassare agoa a ccn. o una cosa camminandho passandho prus ainnanti, lassare cosa chentza fàere, chentza ndhe dha leare, lassare e bastat coment'e candho unu s'imméntigat, lassare o fintzes acabbare de fàere cosa; andhare aifatu de s'arrastu / no codiare cosa = furai totu Sinònimos e contràrios acadiare, acogiai, cambare, cogiai, coigiare, incoizare, lassai, scaresci / sensai | ctr. pigai, furai Frases essit foras de su semenadu e totora l'intórticat s'aradu o códiat terrinu ancora intreu ◊ su maridu fit mortu e l'at codiada sola chin sos fizos ◊ su teracu si at codiau sa ghistrale ◊ mamma aprontaiat donzi cosa, chena cuidare sas lezes 2. no nche codiabat sa missa mancu pro sas cosas prus bellas de custu mundhu 3. fae e chibudha, basolu, patatu e azu… no codiaias nudha! ◊ de matzone aumentant sos delitos: - no códiat porchedhu e ne anzone (D.Mele) Ètimu srd. Tradutziones Frantzesu laisser qqnqqch derrière soi, oublier qqch Ingresu to omit, to disregard Ispagnolu colar, dejar Italianu lasciare indiètro Tedescu unterlassen, jdn. zurücklassen.
coigiàre , vrb: acogiai, coigliai, coillai, coizari, coizare, cuillai, cuizare Definitzione lassare, lassare a s'assegus, a parte de apalas, a una parte, agoa; abbarrare o istare agoa de is àteros in d-unu andhare / coillai úrtimu = abbarrare úrtimu Sinònimos e contràrios abarrai, acadiare, acojanare, apaltare, cambare, codiare, cogiai, incoizare, lassai | ctr. pigai, furai Frases beta unu pagu lestru ca sinono s'isterzu coizat e ti che ruet su late a terra! ◊ est pentzendu a si fai cuillai su civraxu, ca tenit fàmini 2. de su prochedhu no ndhe ant coigiau mancu unu biculedhedhu ◊ no ses mortu ma ti coillant pagus minutus de vida ◊ portanci is cuatru marengus chi ti funt coillaus ◊ si est postu a curri cun totu is fortzas chi dhi coillànt ◊ s'arveghe chi si fut coizada est torrendhe a su cuile 3. mi che sunt furendhe totu in s'ortu: no bi coizant mancu foza, no de si che collire sa cosa! ◊ cussu no coígiat un'ispistoru de casu Ètimu srd. Tradutziones Frantzesu laisser ou rester en arrière Ingresu to leave, to stay back Ispagnolu dejar, quedar atrás Italianu lasciare, accantonare, restare indiètro Tedescu lassen, beiseitelegen, zurückbleiben
dassàre , vrb Definitzione abbarrare o istare a su chi bolet fàere s'àteru, arrimare o abbandhonare po pagu o po sèmpere, iscuncordare Sinònimos e contràrios abbandhonare, acadiare, acogiai, cambare, codiare, coigiare, discuidai, ilmentigare, incoizare, lassai, scabidai | ctr. leai, picare Frases at dassau sa trata de sos pedes suos ◊ su masone dassat sa mandra pro su paschinzu ◊ ses cúrrida a sa gianna dassendhe sa faina ◊ dàssalu irbasolare, chin custos issudhos chi si nch'est cravandhe in conca! ◊ si no cheres bènnere dàssalu! ◊ como bos dasso ca mi che so recuindhe ◊ no mi dassetas solu! 2. cussos duos fint ammorendhe tantos annos e apustis si sunt dassados Ètimu ltn. de + laxare Tradutziones Frantzesu laisser, quitter Ingresu to leave Ispagnolu dejar Italianu lasciare Tedescu lassen, verlassen.
lassài , vrb: lassare, latziai Definitzione abbarrare a su chi bollet fàere s'àteru, arrimare o abbandhonare po pagu o po sèmpere ccn. cosa, pònnere su chi si portat in manu o chi si tenet poderau (o fintzes solu no pigare su chi si biet o chi un'àteru ponet a bèndhere, a pigare, a papare); istagiaresindhe de una cumpangia, istorrare cojuandho, iscapiare unu css. allióngiu, iscuncordare; a bortas si narat fintzes in su sensu de intregare calincuna cosa a un'àteru, fidandhosindhe po dha custodiare unu pagu / cong. lasse o lessa (1ˆ p. sing. e fintzes is àteras) Sinònimos e contràrios abbandhonare, acogiai, cambare, codiare, coigiare, dassare, disamparai, discuidai, incoizare, iscapare, scabidai / imprestare / intregai | ctr. agguantai, leare, mantènnere, picare Maneras de nàrrere csn: dare una cosa a lassare = donai po si dh'aguantai chini dha pigat, chentza de dha depi torrai; lassare in bídere e in fághere = lassare deretu su chi unu est faghindhe; lassare a unu in bàmbinu, in bambis = chentza risposta, aisetendhe, gai che macu; lassare a unu in tzàntzara, in càncaru = lassàrelu candho mancu si l'ispetat, lassàrelu in su menzus, lassai in campu e in crachi; lassare desesi (a unu, una cosa) = lassaidhu a solu, a su chi fait de passei suu; lassare sa conca a unu = lassaidhu in paxi, in asséliu; no lassare pedra e linna = pigaindi totu, no lassai nudha Frases lassa fàghere a mie! ◊ lassa chi ti ndi boghi sa pitzialla de s'ogu! ◊ no mi lasses solu ca timo! ◊ in sa vida ite lassamus si no tenimus contu de su chi semus? ◊ torru a sa domu chi apu lassau ◊ lassaidhu fuedhai! ◊ cussu mànigat totu ma lassat sa fae 2. s'àinu candho móssigat no lassat fintzas chi no tocat sas dentes apare ◊ est illeriadu: no ti lassat fintzas chi no ti at contadu donzi irbéntiu! 3. no ti lasses sa pinna, torramila! ◊ l'amus istadu una forramenta e lassada si l'at ◊ custu líbberu ti lu so dendhe a istare ebbia: cudhu est a lassare puru 4. fint ammorendhe, no andhaiant de acordu e lassados si sunt ◊ sento su ti lassare, bene meu! ◊ cussus fiant isposus ma si funt latziaus 5. a mi la lassas cussa farche, chi mi ndhe messo s'erba? ◊ si mi lu lassas, custu líbberu, mi lu lezo ◊ mi dhu lassas su molenti po trebai? 6. Simone e Andria, Giagu e Giuanne apenas chi los at giamados, ant lassadu totu in bídere e in fàghere e sunt andhados cun Cristos 7. làssami sa conca, no so in chirca de nudha! 8. O mà, bos lasso sos pitzinnos cant'isto faghindhe cumandhu!◊ Fulanu mi at lassadu custa cosa a bi la tentare, ma como so andhendhe deo puru: a chie la lasso si no torrat? Sambenados e Provèrbios prb: chie lassat a cras lassat a canes Tradutziones Frantzesu laisser, lâcher, quitter Ingresu to leave, to allow Ispagnolu dejar Italianu lasciare Tedescu lassen.
orminàre , vrb: urminare Definitzione andhare aifatu de is peadas, cricare s'arrastu de bestiàmene, de gente, o fintzes cricare àteru; istare a su passa passa lassandho s'arrastu, catzigandho o imbrutandho su logu, andhare a giru fintzes chentza un'iscopu precisu, tanti po girare Sinònimos e contràrios addromare, arrestallai, atratare, ormizare, trassigiai, trateare / chilcare, girai Frases e ite bi sunt orminendhe, cussos, in su cunzadu nostru? 2. no istes orminendhe ca apo samunadu in terra comogomo! ◊ apo àpidu totu s'ortu orminadu de bestiàmine ◊ finas in sa Luna che ant orminadu ◊ proite no ti assélias, cantu chi istas orminendhe chentza cabu? Ètimu srd. Tradutziones Frantzesu traquer, laisser la trace Ingresu to leave marks Ispagnolu rastrear, dejar huellas Italianu ormare, lasciare le órme Tedescu der Fährte folgen, verfolgen, Spuren hinterlassen.


text:
277 - S.Maria di Sibiola, Serdiana (CA)
Hanno indovinato: Piero Firinu, Antonella Serra, Milena Angius, Maria Porcu, Lorella Di Luca, Lorenzo Totaro, Tharros, Tullio Angius, Graziano Melis, Anna Agostini, Ascanio Saddi, Antonella Sechi, Carlo Atzeni, Sanna Anna Maria, Donatella Achenza, Fiorella Garofalo, Mauro Sanna, Rita Zedda, Antonello Fois, daniele demontis, Erio Pinna, Sergio Pisu, Renato Melis, natascia paschina, Paolo Careddu, Francesco Naldi, Maria Vittoria Masia, Giampaolo Dessì, simonetta lecis, Alberto Virdis.


text:
apedhiósu , agt Definition chi si apédhiat, chi istat sèmpere disigiandho, disigiosu meda Synonyms e antonyms abbramidu, afrodhiosu, apichionadu, apilliadu, aulidu, pistichinzosu, schinitzosu, spedhiosu Etymon srd. Translations French désireux (de) English desirous Spanish codicioso, deseoso Italian voglióso German begierig.
arravanàdu , agt Definition nau de ccn., chi tenet bògia, gana, disígiu mannu de ccn. cosa Synonyms e antonyms desizosu, imbozadu, inganatzidu, inganidu Translations French désireux English eager Spanish deseoso Italian voglióso, desideróso German begierig.
àssu 1 , agt Definition nau de animale fémina, chi est in more, in disígiu de mascu Synonyms e antonyms impurdedhiu, insuau, insutzuligau, suadu, suguzadu Etymon ltn. arsus Translations French en chaleur English on heat Spanish en celo Italian inuzzolito, in calóre German begierig, brünstig.
aulídu , agt: aullidu Definition chi est disigiosu a tropu, cun ingurdoneria / mandhigare a s'aullida = cun allurpidura Synonyms e antonyms abbramidu, apedhiosu, assuriu, asuriosu, spedhiosu 2. trumas e trumas totu isvariadas las ingulliat sa gruta aullida totu che trigu in mola maghinadas (P.Casu)◊ sos ojos mios fint tantu aullidos a si catzare sidis de deghe annos chi moltos fint sos àteros sentidos Etymon srd. Translations French assoiffé, avide English eager Spanish anhelante Italian bramóso German begierig.
imbozàdu , pps, agt Definition de imbozare; chi tenet bògia, gana, disígiu de ccn. cosa Synonyms e antonyms abbozadu, arravanadu, desizosu, inganatzidu, inganidu, ingudroniu, ingulosigau | ctr. dilganadu 2. imbozadu de lòmpere semper piús adhae, cheria no mi frimment assustos e ne trempas (F.Dedola) Etymon srd. Translations French désireux English eager Spanish deseoso, codicioso Italian voglióso, desideróso German begierig.
inganatzídu , pps, agt Definition de inganatzire; chi ndhe tenet gana meda Synonyms e antonyms abbozadu, agganidu, aibbadu, ganósigu, imbozadu, inganadu, inganidu | ctr. dilganadu 2. tue ses ànima inganatzida de passione in s'arbatare continu de sos sentidos (C.Puddu) Translations French désireux English desirous Spanish deseoso Italian voglióso German begierig.
insutzuligài , vrb Definition batire fàmene, apetitu, disígiu, gana; fàere inchietare su cane Synonyms e antonyms agganire, alluscai / airai, arrannegai, collobbiare, inchietae, inciulai, infuterare, intziminire, suberiare Etymon srd. Translations French aiguiser l'appétit, donner l'envie (de), agacer English to irritate, to whet s. o.'s appetite Spanish despertar el apetito Italian stuzzicare l'appetito, inuzzolire, irritare German den Appetit reizen, begierig machen, reizen.
spedhiósu , agt Definition chi tenet ispédhiu, unu disígiu mannu de calecuna cosa Synonyms e antonyms abbramidu, apedhiosu, apilliadu, apitadu, aulidu, intirioladu, pistichinzosu, schinitzosu, unigosu Sentences is cassadoris torrant a sa famíllia allirga, spedhiosa, cun libba e mesa de cosa in sa mucíllia ◊ spedhiosu, seu circhendi a tui ◊ dèu fua spedhiosu de cumprendi ita fuat su strubbu a su coru Etymon srd. Translations French avide, désireux English eager Spanish deseoso, ansioso Italian bramóso, ansióso German gierig, begierig.


text:
Presidente
Antonio Damascelli
Vicepresidenti
Michele Di Fiore Michele, Mauro Gherner, Renato Torrisi
Segretario
Massimo Ferrante
Tesoriere
Angelo Cuva
Consiglio Direttivo
Achille Benigni, Salvatore Cantelli, Raffaella D’Anna, Fabiola Del Torchio, Gianni Di Matteo, Giuseppe Iucci, Marco Loi, Marcella Martis, Lucio M. Rossi, Silvia Siccardi, Francesco Rondinone.
Collegio dei Revisori
Daniele Giacalone, Enrico Cerreto, Piergiorgio Finocchiaro (effettivi) Pasquale Ceglie, Vittorio De Bonis (supplenti)
Collegio dei Probiviri
Giuseppe Chiriatti, Michele Antonucci, Maria Bruccoleri, Claudio Cosa (effettivi) Mario Garavoglia, Giuseppe Lai (supplenti)